text:
WASE 22
Vakayacori na Loma ni Kalou e Vuravura
1, 2. (a) Na cava ena dredre kina meda raica ni dina na Parataisi? (b) Ena vaqaqacotaki vakacava noda vakabauta na yalayala ni Kalou?
E YACO yani ena soqoni e dua na tacida yalodina. Dua na ka na nona oca ni lavaka vakasivia vua na nona boso e levu na ka, e lomaocaocataka nodratou bula vakavuvale, qai lomaleqataka na tauvimate i watina. Ni tekivu na imatai ni sere, e taluva vua na icolacola bibi qori, qai marau ni tomani ira na mataveitacini ena Vale ni Soqoni. E lagati nona sere taleitaki me baleta na Parataisi, qai uqeti koya me raica nona bula tu ena vuravura ya. Ni lagata tiko kei na nona vuvale, e vakacegui koya na inuinui totoka qo.
2 E levu vei keda sa vakila tale ga qori. Ia ena vuku ni bula ena ituvaki makawa qo, e dredre kina meda raica ni dina na inuinui ni Parataisi. Qo na gauna ena “vakilai kina e levu na ka dredre,” qai sega sara ga ni bau volekata na parataisi na ituvaki ni vuravura. (2 Tim. 3:1) Na cava ena vukei keda meda raica me dua na inuinui dina? Eda kila vakacava ni sa voleka ni liutaka na kawatamata na Matanitu ni Kalou? Meda dikeva mada eso na parofisai i Jiova e vakayacori ena veigauna sa oti. Eda na qai raica lesu na kena sa vakayacori tiko nikua na parofisai qori kei na parofisai tale eso. Ni sa vaqaqacotaki noda vakabauta, meda qai raica na kena vakayacori ena veigauna se bera mai.
Vakayacora o Jiova na Nona Yalayala ena Gauna e Liu
3. Na inuinui cava e vakacegui ira na Jiu era tu vakabobula e Papiloni?
3 Raitayaloyalotaka mada na ka era vakila na Jiu nira tu vakabobula e Papiloni ena ikaono ni senitiuri B.G.V. E levu vei ira era susugi ena bula vakabobula me vakataki nodra itubutubu, qai dredre dina na bula. Era veivakalialiai na kai Papiloni ena vuku ni nodra vakabauti Jiova. (Same 137:1-3) Ena vica vata na yabaki, era kubeta matua na Jiu na inuinui ni na kumuni ira lesu o Jiova ina nodra vanua me vaka ga e yalataka. E tukuna o Jiova ni na vinaka na ituvaki e kea. E vakatauvatana na vanua o Juta me vaka na were totoka o Iteni, na parataisi! (Wilika Aisea 51:3.) Na yalayala va qori e vakadeitaki ira na Jiu mera kua kina ni vakatitiqa. Ena sala cava? Dikeva mada eso na parofisai.
4. E vakadeitaka vakacava o Jiova nira na taqomaki na Jiu ena nodra vanua?
4 Tiko vakacegu. Era sega ni lesu na Jiu bobula ina dua na parataisi, era lesu ga ena dua na vanua yawa e lala tu me 70 na yabaki, eso era se bera mada ga ni raica vakadua na vanua ya. Era bula tu kina na laione, olifa, lepate kei na manumanu kila tale eso. Era na rairai taroga na ulunivuvale, ‘Au na taqomaki watiqu vakacava kei ratou na luvequ? Vakacava na sipi kei na bulumakau, au na taqomaki ira vakacava?’ E sega ni cala na vakanananu qori. Vakasamataka mada na kena vakacegui ira na yalayala ni Kalou ena Aisea 11:6-9. (Wilika.) Ena vosa vakaserekali ya, e vakadeitaka o Jiova ni na taqomaki ira kei na nodra manumanu. Ni kania na laione na co, e kena ibalebale ni sa na sega ni vakamatea na nodra bulumakau na Jiu. Era na sega ni rerevaka e dua na ka o ira na yalodina. E yalataka o Jiova nira na taqomaki na nona dauveiqaravi ena vanua o Juta, vaka kina ena vanua talasiga kei na veikau.—Isik. 34:25.
5. Na parofisai cava e vakadeitaka ni na vakarautaka vakayauyau o Jiova na ka era gadreva na Jiu?
5 Vakamamautaki vakayalo. E tiko eso tale na ka era nuiqawaqawataka. ‘Au na vakani ratou vakacava na noqu vuvale? Keitou na tiko e vei? Ena dua noqu cakacaka e vinaka cake mai na cakacaka veivakaocai au lai cakava tu e Papiloni?’ E sauma na lomatarotaro qori o Jiova ena parofisai. Ena vakatauca na uca vei ira na talairawarawa, ena vuavuaivinaka na qele me “levu qai urouro.” (Aisea 30:23) E yalataka tale ga o Jiova ni na vuavuaivinaka nodra cakacaka, ra qai vakavaletaki vinaka. E kaya: “Era na tara vale era na tiko kina, era na tea na loganivaini era na kania na vuana. Era na sega ni tara vale qai duatani e tawana, era na sega ni tea qai duatani e kania.” (Aisea 65:21, 22) Ena vinaka cake sara na bula me vakatauvatani kei na nodra bobula tu e Papiloni. Vakacava na leqa a vakavuna na nodra lai tu vakabobula?
6. (a) Na leqa cava era dau sotava na Jiu? (b) Na cava e vakadeitaka vei ira o Jiova?
6 Bula vakayalo. Ni bera nira kau vakavesu, era tauvimate vakayalo na dauveiqaravi ni Kalou. E tukuna o Jiova ena gusu i Aisea: “E tauvimate na ulumu taucoko, e malumalumu na utomu taucoko.” (Aisea 1:5) Era mataboko qai didivara vakayalo nira sega ni via rogoca na ivakasala kei na veidusimaki i Jiova. (Aisea 6:10; Jere. 5:21; Isik. 12:2) Ke ra lesu ina nodra vanua qai tarai ira tale na leqa ya, era na taqomaki vakacava? Era na sega tale ni vakadonui vei Jiova. Ia e vakadeitaki ira na yalayala i Jiova: “Ena siga oya ena rogoca na didivara na vosa ni ivola, ena raibasikata na mata ni mataboko na kabukabu kei na butobuto.” (Aisea 29:18) Io, o Jiova ena vakabulai ira vakayalo na nona tamata yalomalumalumu era veivutuni. Ke ra vakarorogo ra qai talairawarawa tiko ga, ena vakarautaka na veidusimaki kei na veivakavulici e rawati kina na bula.
7. E vakayacori vakacava na yalayala ni Kalou vei ira na Jiu? Na cava e vaqaqacotaki kina noda vakabauta ena veika e cakava qori o Jiova?
7 Vakacava e vakayacora o Jiova na nona yalayala? E laurai qori ena veika e yaco ena veigauna sa oti. Era qai vakalougatataki na Jiu era lesu ina nodra vanua mera tiko vakacegu, vakarautaki vakayauyau na ka era gadreva, ra qai bulabula vakayalo. Kena ivakaraitaki, e taqomaki ira mai na matanitu era tiko voleka era kaukaua cake ra qai lelevu. E taqomaki tale ga na nodra manumanu. Era raica na Jiu na vakayacori ni dua ga na wase ni parofisai a tukuna tu o Aisea, Jeremaia, kei Isikeli, ia na ka era raica ni vakayacori e vakasakiti dina qai ka sara ga era gadreva tu ena gauna ya. E vaqaqacotaki noda vakabauta nida vakasamataka lesu na ka e cakava o Jiova ena vukudra na nona dauveiqaravi. Ke marautaki mada ga na vakayacori ni dua na wase ni parofisai ya, sa qai wacava na marau ni sa vakayacori taucoko. Dikeva mada na ka sa cakava o Jiova ena vukuda nikua.
Vakayacora o Jiova na Nona Yalayala ena Noda Gauna
8. Na “vanua” cava eda marautaka nikua?
8 O keda na qaravi Jiova nikua eda sega ni tiko ena dua na matanitu se vakaitikotiko ena dua ga na vanua. Ia era lewena na lotu vaKarisito lumuti e dua na matanitu vakayalo, na “Isireli ni Kalou.” (Kala. 6:16) Eda tomani ira ena dua na “vanua” vakayalo na ‘so tale na sipi’ meda sokaloutaki Jiova ena duavata. Na sokalou qori e bibi ena noda bula. (Joni 10:16; Aisea 66:8) Na “vanua” cava e vakarautaka o Jiova? Na parataisi vakayalo. Ena vanua qori, e vakadinadinataki ni vakayacori vakayalo na yalayala ni Kalou me baleta na parataisi. Raica mada eso na kena ivakaraitaki.
9, 10. (a) E vakayacori vakacava nikua na parofisai ena Aisea 11:6-9? (b) Na ivakadinadina cava ni veiyaloni e laurai vei keda na dauveiqaravi i Jiova?
9 Tiko vakacegu. Eda raitayaloyalotaka ena parofisai ena Aisea 11:6-9, na duavata kei na sautu ena kedra maliwa na manumanu kila, ena yasana adua, noda veiyaloni na tamata kei na manumanu. Vakacava e vakayacori vakayalo na parofisai qo? Io! Ena tikina e 9, era na veiyaloni na ibulibuli kece “ni na robota na vuravura na kilaka me baleti Jiova me vaka e ubia na wasawasa na wai.” Vakacava e veisautaka na itovo ni manumanu na “kilaka me baleti Jiova”? Sega. Na manumanu e tukuni eke e vakaibalebaletaki ira era vulici koya na Kalou Cecere Duadua ra qai vakatotomuria na nona dau veiyaloni. Sa rauta me dina na parofisai qori ena parataisi vakayalo nikua. Ena veiliutaki ni Matanitu ni Kalou, era sa vulica tiko na imuri i Karisito mera biuta laivi na nodra itovo voravora vakamanumanu mera duavata ra qai veiyaloni kei ira na tacidra vakayalo.
10 Kena ivakaraitaki, e veivosakitaki ena ivola qo na yavu vakaivolatabu ni noda tawaveitovaki na lotu vaKarisito, kei na veitusaqati eda sotava kina. E vakatubuqoroqoro dina nida raica ena vuravura voravora qo e dua na “matanitu” era sega ni vakayacora na itovo kaukaua na lewena, ke ra vakarerei mada ga mera mate. Qori e ivakadinadina nira marautaka o ira na vakarurugi ena lewa ni Tui vakaMesaia na sautu e vakamacalataka o Aisea! E tukuna makawa tu o Jisu nira na kilai na nona imuri nira dau veilomani. (Joni 13:34, 35) Ena loma ni ivavakoso, e vakayagataka o Jisu na “dauveiqaravi yalodina” me vakavulici ira na lotu vaKarisito dina kece mera veiyaloni, veilomani ra qai yalomalua.—Maciu 24:45-47.
11, 12. (a) Na dausiga vakacava e tarai vuravura tu nikua? (b) E vakarautaka vakayauyau vakacava o Jiova na veika me baleti ira nona dauveiqaravi?
11 Vakamamautaki vakayalo. E vakila tu o vuravura na dausiga vakayalo. E veivakasalataki na iVolatabu: “‘Raica! Sa voleka na gauna,’ e kaya na Turaga Cecere Duadua o Jiova, ‘au na vakayacora na dausiga ena vanua, ena sega ni dausiga ni viakana madrai se viagunu wai, ia nira via rogoca ga na vosa i Jiova.’” (Emosi 8:11) Vakacava era vakila tale ga qori na lewenivanua ni Matanitu ni Kalou? Sa tukuna makawa tu o Jiova na kedra duidui na nona tamata kei ira na meca: “Era na kana na noqu tamata, oni na viakana. Raica! Era na gunu na noqu tamata, oni na karamaca. Raica! Era na marau na noqu tamata, oni na madua.” (Aisea 65:13) O vakadinadinataka na vosa ya?
12 E vakarautaki mai vakayauyau na kakana vakayalo me vaka na drodro ni uciwai e rabailevu qai titobu tiko ga. E sega ni caka rawa na kakana vakayalo e vakarautaki ina vuravura waloloi qo ena ivola vakaivolatabu, katokatoni kei na vidio; na soqoni kei na soqo ni veiwasewase; kei na noda Web site. (Isik. 47:1-12; Joeli 3:18) Vakacava o marautaka ni sa vakayacori tiko na yalayala i Jiova me vakarautaka vakayauyau na veika me baleta noda bula e veisiga? O dau vakayagataka wasoma na isolisoli e vakarautaki ena teveli i Jiova?
13. O vakadinata vakacava ni sa vakayacori na yalayala i Jiova mera rai na mataboko, ra rogo na didivara?
13 Bula vakayalo. E levu nikua era mataboko, ra qai didivara vakayalo. (2 Kor. 4:4) Ia e vakaotia tiko o Jisu na malumalumu kei na tauvimate e vuravura raraba. O sa bau raica nira rai na mataboko, ra qai rogo na didivara? Ni mai vulica na ka dina ena Vosa ni Kalou e dua qai biuta laivi na ivakavuvuli lasu e veivakamatabokotaki se vakadidivarataki koya, o sa raica sara ga na kena vakayacori na yalayala: “Ena siga oya ena rogoca na didivara na vosa ni ivola, ena raibasikata na mata ni mataboko na kabukabu kei na butobuto.” (Aisea 29:18) Ena veiyabaki e veiyasa i vuravura, era kunea tiko e vica vata na drau na udolu na iwali ni tauvimate vakayalo. Eda vakadinadinataka ni dina na yalayala i Jiova, nida raica nodra biuti Papiloni na Ka Levu o ira qori mera tomani keda ena sokalou ena parataisi vakayalo!
14. Na ivakadinadina cava meda vakasamataka vakatitobu me vaqaqacotaki kina noda vakabauta?
14 Eda raica ena veiwase ni ivola qo na ivakadinadina matata ni tuberi keda tiko o Jisu ina parataisi vakayalo ena gauna ni ivakataotioti qo. Meda dau vakasamataka vakatitobu na sala eso eda vakalougatataki kina ena parataisi ya. Ke da cakava qori, ena vaqaqacotaki noda vakabauta ni na vakayacora dina o Jiova na nona yalayala me baleta na veigauna se bera mai.
“Me Yaco Mai na Nomuni Matanitu”
15. Eda vakadeitaka vakacava ni na parataisi dina na vuravura?
15 E nona inaki o Jiova me parataisi na vuravura taucoko. E biuti rau o Atama kei Ivi ena dua na were parataisi qai vakaroti rau me rau vakatawai vuravura kei na nodrau kawa, qai qarava na manumanu kece. (Vkte. 1:28) Ka ni rarawa ni rau tomani Setani ena nona veivorati, mani vakila kina na nodrau kawa na bula e sega ni uasivi, ivalavala ca, kei na mate. Ia e dei tu ga na inaki i Jiova. Ni cavuta e dua na ka, ena vakayacori dina ga. (Wilika Aisea 55:10, 11.) Eda nuidei gona nida na tawana na vuravura na kawa i Atama kei Ivi, vakamalumalumutaka, da qai qarava vinaka na ibulibuli i Jiova ena vuravura parataisi. Ena gauna qori, sa na qai vakayacori taucoko na parofisai e cavuti vei ira na Jiu bobula me baleta na parataisi! Dikeva mada na ivakaraitaki tarava.
16. E vakamacalataka vakacava na iVolatabu na tiko vakacegu ena vakilai ena Parataisi?
16 Tiko vakacegu. Sa na qai vakayacori na ivakatautauvata ena Aisea 11:6-9. Se mani vanua cava era lako kina, era na taqomaki vinaka na tagane, yalewa kei na gone. Ena sega ni leqataki mera veivakaleqai na manumanu kila se tamata. Raitayaloyalotaka nomu wavokita na vuravura me vaka ga o taukena, o na qalova na veiuciwai, na drano kei na veiwasawasa; kabata na veiulunivanua; veilakoyaki ena vanua veico qai sega ni leqataka e dua na ka. Ni karobo na vanua, o sega ni lomaleqa. Sa na vakayacori na yalayala ena Isikeli 34:25, meda rawa ni ‘tikovakacegu ena vanua talasiga, meda moce tale ga e veikau.’
17. Ni sa liutaka na vuravura na Matanitu ni Kalou, eda kila vakacava ni na vakarautaka vakayauyau o Jiova na veika eda gadreva?
17 Vakamamautaki vakayago. Raitayaloyalotaka na gauna ena sega kina na dravudravua, kana vakaca, na dausiga, sega tale ga na ituvatuva ni veiqaravi vei ira na gadreva na veivuke. Na sautu ni ka vakayalo eda marautaka nikua e vakadeitaka ni vakamamautaki keda na Tui vakaMesaia ena veisala kece. Ena gauna e bula kina e vuravura o Jisu, e vakaraitaka vakalailai ni rawa ni vakayacora na yalayala qori. E cakava qori ni vakani ira na le udolu era via kana tu ena vica ga na madrai kei na ika. (Maciu 14:17, 18; 15:34-36; Mari. 8:19, 20) Ni sa veiliutaki e vuravura na Matanitu ni Kalou, sa na vakayacori na vosa ni yalayala kece me vaka na parofisai qo: “Ena vakatauca na uca ena sorenikau o tea ena qele, na madrai e vuataka na qele ena levu qai urouro. Ena siga oya era na kana na nomu manumanu ena veico rabailevu.”—Aisea 30:23.
18, 19. (a) E uqeti iko vakacava na parofisai ena Aisea 65:20-22? (b) E rawa vakacava ni tukuni ni na “vaka na dede ni dua na vunikau” na noda bula?
18 Nikua, e ka ni tatadra vei ira e levu mera taukena e dua nodra vale se cakava na cakacaka e veivakacegui dina. E vakilai ena vuravura torosobu qo nira cakacaka vakaukaua eso ia e lailai ga na kena yaga ina vuvale, ena yasana adua, era soqona na ka vinaka kece o ira na vutuniyau kei ira na kocokoco. Vakacava mada na gauna sa na yaco kina na vosa ni yalayala qo: “Era na tara vale era na tiko kina, era na tea na loganivaini era na kania na vuana. Era na sega ni tara vale qai duatani e tawana, era na sega ni tea qai duatani e kania. Na nodra gauna na noqu tamata ena vaka na dede ni dua na vunikau, era na marautaka vakalevu Aisea 65:20-22.na cakacaka ni ligadra o ira au digitaka.”—
19 Na cava e tukuni kina ni na “vaka na dede ni dua na vunikau” na noda bula? Nida duri ena ruku ni dua na vunikau vakaitamera, vakacava eda dau qoroya qai vakasamataka na balavu ni gauna e bula kina e dela i vuravura, rairai ni se bera mada ga nira basika na tukada kei na buda? Ni o ivalavala ca, o kila ni na sega ni balavu na nomu bula me vaka na vunikau qori. O rawa ni mate tale e liu, se bula tu ga na vunikau qori. Eda raica nona yalovinaka o Jiova ni yalataka me dede noda bula, da qai vakila na vakacegu ena Parataisi! (Same 37:11, 29) Ena dua na gauna, sa na lekaleka wale na bula ni vunikau ya me vaka na co e basika qai yali tale, ia eda na bula tu ga me tawamudu!
20. Ena rawa vakacava meda marautaka na bula uasivi o keda na vakarurugi ena Matanitu ni Kalou?
20 Bula uasivi. Eda vakila kece nikua na tauvimate kei na mate. Ena dua na yasana, eda tauvimate kece ena mate e sega na kena iwali, oya na ivalavala ca. Na kena iwali ga na isoro i Jisu. (Roma 3:23; 6:23) Ena 1,000 na yabaki, ni sa veiliutaki o Jisu kei ira na tacina lumuti, eda na vakila na yaga ni isoro i Jisu ni sa taqusi vakamalua na ivalavala ca. Ena yaco dina na parofisai i Aisea: “Ena sega ni kaya e dua na lewenivanua: ‘Au tauvimate.’ O ira na tiko ena vanua ena vosoti na nodra cala.” (Aisea 33:24) Raitayaloyalotaka na gauna sa na sega kina na mataboko, galu, se lokiloki. (Wilika Aisea 35:5, 6.) E tu vei Jisu na kaukaua me vakaotia na veimataqali mate kece, se mani mate vakayago, mate ni vakasama, se lomada. Eda na marautaka na bula uasivi nida vakarurugi ena Matanitu ni Kalou!
21. Na cava ena yacovi mate? Na cava e veivakacegui kina na yalayala qori?
21 Ia vakacava na vanua e tini kina na tauvimate kei na ivalavala ca, oya na mate? Qori na noda “iotioti ni meca” eda sega ni drovaka rawa. (1 Kor. 15:26) Vakacava ena guce na sasaga i Jiova vei koya na meca qo? E parofisaitaka o Aisea: “Ena tiloma vakadua o koya na mate, ena qusia na Turaga Cecere Duadua o Jiova na wainimata mai na matadra kece.” (Aisea 25:8) O rawa ni raitayaloyalotaka na gauna ya ni sa na sega na veibulu, sega na ibulubulu, sega tale ga na lolosi! Ena yaco na kena veibasai, ena vakilai na marau ni sa vakayacora kece o Jiova na nona yalayala me vakaturi ira na mate! (Wilika Aisea 26:19.) Sa na oti vakadua na mosi kei na rarawa e vakilai ena vuku ni mate.
22. Na cava ena yaco ni sa vakayacora na Matanitu Vakamesaia na inaki ni Kalou e vuravura?
22 Ni cava na duanaudolu na yabaki, sa na vakayacora kece na Matanitu ni Kalou na inaki ni Kalou e vuravura, sa na qai vakalesuya o Jisu na veiliutaki vei Tamana. (1 Kor. 15:25-28) Ni sa bula uasivi na kawatamata, sa na qai sereki tale o Setani mai na qara sega ni vakabotona me veivakatovolei. Ni oti qori, sa na qai vakarusa vakadua o Jisu na gata kei ira nona itokani. (Vkte. 3:15; Vkta. 20:3, 7-10) Ia o ira na yalodina ni lomani Jiova era na vakalougatataki. Na iVolatabu duadua ga e vakamacalataka vinaka na veivakalougatataki qori ni yalataka vei ira na yalodina nira na vakila “na galala lagilagi era vakila tu na luve ni Kalou.”—Roma 8:21.
23, 24. (a) Eda kila vakacava ni na vakayacori dina na yalayala ni Kalou? (b) Na cava o vakadeitaka mo cakava?
23 Na yalayala qori e sega ni tadra wale ga, vakanuinui se ka eda diva tu. Era na yaco dina na yalayala i Jiova! Na vuna? Vakasamataka na vosa i Jisu ena imatai ni wase ni ivola qo. E vakavulici ira nona imuri mera masuta: “Me yaco mai na nomuni Matanitu. Me caka na lomamuni e vuravura me vaka e caka tiko mai lomalagi.” (Maciu 6:9, 10) Na Matanitu ni Kalou e sega ni nona tatadra wale ga e dua. E dua na matanitu dina qai veiliutaki tiko qo mai lomalagi. Ena 100 na yabaki sa oti, eda vakadinadinataka ena ivavakoso vaKarisito ni sa vakayacora tiko na Matanitu ni Kalou na yalayala i Jiova. Eda vakadeitaka gona ni na qai vakayacori kece na yalayala i Jiova ni sa veiliutaki e vuravura na Matanitu ni Kalou!
24 Eda kila ni na yaco mai na Matanitu ni Kalou. Ena vakayacori dina na yalayala kece i Jiova. Na vuna? SA VEILIUTAKI NA MATANITU NI KALOU! E bibi meda taroga, ‘Au vakarurugi ena lewa ni Matanitu ni Kalou?’ Meda cakava na ka kece eda rawata meda yalodina kina da qai tokona tiko ga na Matanitu qori, me rawa ni yaga tawamudu vei keda na kena veiliutaki dodonu qai uasivi!


c: text/html

text:
Me 27–June 2
KALATIA 1-3
Sere 106 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Au Tukuna Sara ga e Matana”: (10 min.)
[Me saravi na vidio iKau ni iVola na Kalatia.]
Kal 2:11-13—Nira sikovi Pita na Jiu lotu vaKarisito, e sega ni veimaliwai kei ira na tacina mai na Veimatanitu ni rerevaka na tamata (w17.04 27 ¶16)
Kal 2:14—E vakadodonutaki Pita o Paula (w13 15/3 5 ¶12)
-
Vakekeli ena Vosa ni Kalou: (8 min.)
Kal 2:20—Mo raica vakacava na ivoli? Na vuna? (w14 15/9 16 ¶20-21)
Kal 3:1—Na cava e tukuna kina o Paula vei ira e Kalatia nira “lialia”? (it-1 880)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Kal 2:11-21 (th lesoni 10)
GUMATUA ENA CAKACAKA VAKAITALATALA
Vidio ni iKarua ni Veisikovi Lesu: (5 min.) Me saravi qai veivosakitaki na vidio.
iKarua ni Veisikovi Lesu: (Me kua ni sivia na 3 na miniti) Vakayagataka na vakatutu ni veivosaki. (th lesoni 2)
Vuli iVolatabu: (Me kua ni sivia na 5 na miniti) bhs wase 19 ¶18-19 (th lesoni 6)
NODA BULA VAKARISITO
“E Noda iTavi Kece Meda Qarava na Noda Vanua ni Sokalou”: (15 min.) Mera vakaitavi na vakarorogo. Nona itavi na qase ni ivavakoso. Ni saravi oti na vidio Qaravi ni Noda Vanua ni Sokalou, me vakatarogi vakalekaleka na tacida e mata ni komiti e qarava na Vale ni Soqoni. (Ke sega ni tiko e dua, me vakatarogi na kodineita ni ilawalawa qase. Ke dua ga na ivavakoso e vakayagataka na Vale ni Soqoni, me vakatarogi na tacida e qarava na kena vakavinakataki.) Sa muri tiko vakacava na ituvatuva ni kena vakavinakataki wasoma na Vale ni Soqoni? Eda dau qaqarauni ni vakayacori na cakacaka? Na cava eso na ka se qai vakavinakataki ga qo, kei na cava e tuvanaki ena gauna se bera mai? Ke dua e kenadau ena vakavinakataki ni Vale ni Soqoni se via vuli me vukei ira na kenadau, na cava me cakava? Rawa vakacava nida vakaitavi kece ena qaravi ni Vale ni Soqoni, se mani vakacava na keda ituvaki?
Vuli iVolatabu ni iVavakoso: (30 min.) jy wase 68
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 72 kei na Masu

robotstxt: allowed

filter: keep


text:
ULUTAGA LEVU
O Kilai Ira na iVakadinadina i Jiova?
“E iVakadinadina i Jiova o Mike, sa vakayabaki neirau veikilai tu. Au sega ga ni kila na mataqali lotu e lewena tiko. O cei o Jiova? Cava era sega ni dau marautaka kina na olodei na iVakadinadina? E lewena tiko o Mike na matalotu muri tamata?”—Becky, mai Kalifonia, e Merika.
“Ni ratou tekivu vuli iVolatabu kei ira na iVakadinadina i Jiova na tiko tikivi au, au mani vakasamataka: ‘Cava mada na ibalebale ni yaca qo, iVakadinadina i Jiova? E lasa ni vakatokayacataki tu kina e dua na matalotu!’”—Zenon, mai Ontario, e Kenada.
“Keirau nanuma vakaveiwatini ni inaki ga ni nodra veisiko mai na iVakadinadina i Jiova mera veivakamadualaki ni keirau dau tabutabu lotu. Keirau mani vakasamataka, ke ra sega mada ga ni sauma rawa neirau taro na veimatalotu kilai levu, sa qai yawa sara na matalotu ni iVakadinadina i Jiova qo.”—Kent, mai Washington, e Merika.
“Au sega sara ga ni kilai ira se nodra vakabauta.”—Cecilie, mai Esbjerg, e Denmark.
De o sa raici ira nira vunau tiko e veivale se matanalevu, ra veisoliyaka na ivola vakaivolatabu, ra veisureti tale ga ena vuli iVolatabu e sega ni saumi. De dua era solia sara ga vei iko na mekesini qo. Ia o se na rairai vaqaqa tiko ga na ka dina me baleti ira na iVakadinadina i Jiova. Ena rawa ni tautauvata sara ga nomu rai kei ira na tukuni toka qori mai cake.
Ena saumi vakacava nomu vakatataro? O na kila vakacava na ka era vakabauta na iVakadinadina i Jiova, e vakailavotaki vakacava nodra cakacaka vakaitalatala kei na vanua ni sokalou, cava tale ga era dau veisiko yani kina e vale, se ra vosa vei iko e matanalevu?
“E levu na ka au wilika ena Internet me baleti ira na iVakadinadina i Jiova,” e kaya o Cecilie, a tukuni toka mai cake. “Au dau rogoca nodra vakaucacataki, nodra vosabeci, au raicalataki ira kina.” Ia a qai vosa sara ga vei ira, e lomavakacegu ni saumi vinaka na veika e dau vaqaqa voli.
Oni via kila na ka dina me baleti ira na iVakadinadina i Jiova? Oni uqeti moni veivosaki ga kei ira, era tabaka na mekesini qo, era rawa tale ga ni sauma vakadodonu na nomuni vakatataro. (Vosa Vakaibalebale 14:15) Keimami nuitaka ni na vukei kemuni e vica na ulutaga tarava moni kilai keimami vinaka kina, neimami vakabauta, kei na neimami cakacaka.


text:
iKau
12 na Sala me Marau Kina na Vuvale
Eda dau rogoca ga vakalevu na veika e vakavuna na kavoro ni vuvale. Ia e vinaka meda veivosakitaka tale ga na sala era marautaka kina eso nodra bula vakavuvale.
Ena maliwa ni 1990 kei na 2015, e vakaruataki na iwiliwili ni veisere e Merika vei ira na yabaki 50 vakacaca, qai vakatolutaki vei ira na yabaki 65 lako cake.
Era veilecayaki na itubutubu: Era kaya eso na kenadau mera vakacaucautaki ira na luvedra e veigauna na itubutubu, ia eso tale era kaya mera kua ni vakademeni na gone.
Era sega ni kila na itabagone na ka mera cakava, me vinaka kina nodra bula ena gauna se bera mai.
Ia kila na cava . . .
E rawa ni marautaki qai dei na vakawati.
E rawa nira veivakavulici ena loloma na itubutubu.
E rawa nira vukei na itabagone ena ka mera cakava me vinaka kina nodra bula ena gauna se bera mai.
O via kila se rawa vakacava ya? Ena vakamacalataki ena Yadra! qo e 12 na sala me marau kina na vuvale.


text:
iOtioti ni Meca me Vakamalumalumutaki o Mate
“Na iotioti ni meca me vakamalumalumutaki o mate.”—1 KOR. 15:26.
1, 2. Na cava erau a vakila taumada o Atama kei Ivi? Na taro cava e basika?
ENA GAUNA e buli kina o Atama kei Ivi a sega ni dua na kedrau meca. Erau uasivi, erau bula ena parataisi. Rau marautaka nodrau veiwekani veivolekati kei na Dauveibuli ni tamadrau. (Vkte. 2:7-9; Luke 3:38) E vakamatatataka vei rau na Kalou na nodrau ilesilesi ena ivakaro e tukuna vei rau. (Wilika Vakatekivu 1:28.) Ena taura toka na gauna me rau “vakatawai vuravura ka vakamalumalumutaka.” Ia me rau ‘lewa tiko ga na kabula kece ga era veitosoyaki voli e vuravura’ o Atama kei Ivi, ena vinakati me rau bula tawamudu. Sa mate o Atama, ena sega gona ni tomana na itavi qori.
2 Na cava e veisau kina na ituvaki ena gauna qo? Na cava e rui levu kina na meca ni kawatamata, wili kina na meca levu duadua o mate me kauta tani na nodra marau? Ena vakamalumalumutaki ira vakacava na meca qo na Kalou? Na isaunitaro qori e volatukutukutaki ena iVolatabu. Meda raica mada eso na tikina bibi.
IVAKARO E YAVUTAKI ENA LOLOMA
3, 4. (a) Na cava e vakarota na Kalou vei Atama kina kei Ivi? (b) Na cava e bibi kina me rau talairawarawa ina ivakaro qori?
3 Rau buli o Atama kei Ivi me rau bula tawamudu ia e sega ni rau na bula tu ga. Ena vinakati me rau cegu, rau gunu, rau moce se kana me rau bula tiko kina. Koya e bibi duadua ni vakatau nodrau bula ena nodrau veiwekani kei na Vunibula. (Vkru. 8:3) Bibi me rau muria na veidusimaki ni Kalou me rau bula tiko ga kina rau qai marau. E vakamatatataka qori o Jiova vei Atama ni bera mada ga ni buli o Ivi. Ena sala cava? ‘E vakarota tale ga vua na tagane na Kalou o Jiova: “E rawa ni o kana mai na vunikau kece ga e tu ena were, mo mamau kina. Ia mo kua ni kana mai na kau e kilai kina na ka vinaka kei na ka ca, ni o na mate dina ena siga o kania kina.”’—Vkte. 2:16, 17.
4 “Na kau e kilai kina na ka vinaka kei na ka ca” e dusia na dodonu e tu vua na Kalou me vakaraitaka na ka vinaka kei na ka ca. Sa kila vinaka tu o Atama na ka vinaka kei na ka ca, ni a buli me ucuya na Kalou qai tiko nona lewaeloma. Erau kila o Atama kei Ivi ni dodonu me dusimaki rau o Jiova ena gauna erau raica kina na vunikau. Ni rau kania gona na vuanikau ena vakaraitaka ni sega ni bibi me dua e dusimaki rau, ena tini vakaleqai rau ga kei na nodrau kawa. Na ivakaro ni Kalou kei na kena itotogi e vakaraitaka na bibi ni kena muri.
VUNA EDA MATE KINA
5. Erau talaidredre vakacava o Atama kei Ivi?
5 Ni buli oti o Ivi, e tukuna vua o Atama na ivakaro ni Kalou. E laurai ni kila vinaka o koya, ni a voleka ni cavuta kece na vosa qori. (Vkte. 3:1-3) E cavuta vua e dua e waqawaqa mai ni gata, na manumanu qaseqase. Qori na luve vakayalo ni Kalou, o Setani na Tevoro, e bucina e lomana na gagadre ni lewai koya ga se me veiliutaki. (Vakatauvatana Jemesa 1:14, 15.) Me rawati na sasaga ca qori, e mani beitaka na Kalou ni lasulasu. E vakadeitaka vei Ivi ni na sega ni mate ke lewai koya ga, ena vaka na Kalou. (Vkte. 3:4, 5) E vakabauta qori o Ivi qai kania na vuanikau me vakaraitaka ni lewai koya ga, e uqeti Atama tale ga me rau kania vata. (Vkte. 3:6, 17) E lasu gona na Tevoro. (Wilika 1 Timoci 2:14.) Ia o Atama e ‘vakarorogo ina vosa i watina.’ De a vaka na itokani na gata, ia o Setani na Tevoro e meca sega ni dauloloma, e kila vinaka tu na itinitini ca ni ka e tukuna vei Ivi.
6, 7. E vakataulewa vakacava o Jiova ena vukudratou na cala?
6 Rau talaidredre o Atama kei Ivi vei koya e solia vei rau na bula kei na ka kece rau taukena. E macala ni kila vinaka tu o Jiova na ka kece e yaco. (1 Vei. 28:9; wilika Vosa Vakaibalebale 15:3.) E solia ga na galala vei Atama, Ivi kei Setani me ratou vakaraitaka na nodratou rai me baleti koya. Me vakataki ira ga na Tama, e rarawa dina na loma i Jiova. (Vakatauvatana Vakatekivu 6:6.) Ni Turaganilewa, e vinakati gona me vakatauca nona lewa vei ratou.
7 E tukuna na Kalou vei Atama: “Ni ko na mate vakaidina e na siga ko sa kana kina.” De kila vinaka o Atama na “siga” qo me 24 ga na aua. Ni rau beca na ivakaro ni Kalou, e rairai namaka o koya me vakayacora o Jiova na ka e tukuna ni bera ni dromu na siga. “Ni sa mudremudre na siga,” e torovi rau na veiwatini o Jiova. (Vkte. 3:8) Ni veilewaitaki rau, e rogoca mada nodrau ivakamacala ni bera ni vakataulewa. (Vkte. 3: 9-13) Oti sa qai tauca na kedrau itotogi. (Vkte. 3:14-19) Ke vakamatei rau ena gauna ya, ena sega ni vakayacori na nona inaki me baleti Atama kei Ivi, kei na nodrau kawa. (Aisea 55:11) Dina ni tauca vei rau na itotogi mate, rau tekivu vakila tale ga na revurevu ni ivalavala ca, ia e vakatara me rau vakaluveni me yaga vei ira nodrau kawa na isolisoli tale eso ena vakarautaka. Ena rai ni Kalou, erau mate o Atama kei Ivi ena siga ga rau valavala ca kina, erau mate dina ena loma ni dua na “siga,” oya na loma ni 1,000 na yabaki.—2 Pita 3:8.
8, 9. E tarai ira vakacava na luvei Atama na ivalavala ca? (Raica na imatai ni iyaloyalo.)
8 Ena tarai ira tale ga na luvei Atama kei Ivi na ka erau cakava? Io. E vakamacalataki ena Roma 5:12: “Ena vuku ni dua ga na tamata e curu kina i vuravura na ivalavala ca kei na mate ena vuku ni ivalavala ca, mani dewa na mate vei ira na tamata kece ga ni sa valavala ca na tamata kece ga.” Na imatai ni tamata yalodina me mate o Epeli. (Vkte. 4:8) Era qase tale ga na vo ni kawa nei Atama ra qai mate. Vakacava, e dewavi ira tale ga na ivalavala ca kei na mate? E sauma na yapositolo o Paula: “Ena nona talaidredre gona e dua ga na tamata e okati kina e levu mera ivalavala ca.” (Roma 5:19) Na ivalavala ca kei na mate e vakadewa mai o Atama e meca sega ni dauloloma ni kawatamata, eda sega ni drovaka rawa na tamata ivalavala ca. Eda na sega ni vakamacalataka rawa na ka kece e okati ena vakadewai ni ivalavala ca vei ira na luvei Atama kei ira na nona kawa, eda sa raica ga na kena revurevu.
9 Sa rauta me tukuna na iVolatabu ni ivalavala ca kei na mate e vaka “na iubi e ubia kece tu na lewe ni veivanua kei na iubi e ologi ira tu na veimatanitu kece.” (Aisea 25:7) Na iubi e ubia tu na kawatamata, oya na itukutuku matailalai me baleta na itotogimate e dredre nira kila se ciqoma. Ia na kena dina nira “mate tiko na tamata kece ena vuku i Atama.” (1 Kor. 15:22) Na taro dina e basika e vakamacalataka o Paula: “O cei ena vakabulai au mai na yago e vakavuna tiko na noqu mate?” Ena rawa ni dua? *—Roma 7:24
VAKAMALUMALUMUTAKI NA IVALAVALA CA KEI NA MATE
10. (a) Na tikinivolatabu cava soti e vakaraitaka ni na vakamalumalumutaka o Jiova na ivalavala ca? (b) Na cava eda vulica ena tikinivolatabu qo me baleti Jiova kei na Luvena?
10 Io, ena rawa ni vakabulai Paula o Jiova. Ni cavuta oti ga o Aisea “na iubi,” e qai vola: “Ena vakaotia sara na mate ko koya; ia na Turaga ko Jiova ena tavoya na wai ni mata mai na matadra na tamata kecega.” (Aisea 25:8) Me vaka na tama e kauta tani na ka e vakararawataki ira na luvena qai qusia na wainimatadra, e vinakata sara ga o Jiova me vakamalumalumutaka na ivalavala ca! Me rawati qo, e tiko na nona ivukevuke. E kaya na 1 Korinica 15:22: “Era mate tiko na tamata kece ena vuku i Atama, ena bula vaka kina na tamata kece ena vuku i Karisito.” Ni taroga oti ga o Paula “O cei ena vakabulai au?” e tomana: “Me vakavinavinakataki na Kalou ena vuku i Jisu Karisito na noda Turaga!” (Roma 7:25) E macala ni sega ni seavu na loloma e bulia kina na tamata o Jiova, ena nodrau talaidredre o Atama kei Ivi. O koya tale ga e tomani Jiova me rau bulia na imatai ni veiwatini e dau marautaki ira na nodrau kawa. (Vkai. 8:30, 31) Ia ena vakayacori vakacava na veivakabulai qori?
11. Na isolisoli cava e vakarautaka o Jiova me vakabulai kina na kawatamata?
11 Ni valavala ca o Atama, e tauca vua o Jiova na itotogimate, oya na vuna eda valavala ca kina da qai mate. (Roma 5:12, 16) Eda wilika: “E cudruvi na mataqali tamata kece ena vuku ni dua ga na cala.” (Roma 5:18) Na cava ena cakava o Jiova me vakabula kina na kawatamata, ia me kua ni vakaleqa nona ivakatagedegede? Na kena isau e tukuna o Jisu: ‘E lako mai na Luve ni tamata . . . me solia na nona bula me kedra ivoli e lewe levu.’ (Maciu 20:28) E vakamatatataka na imatai ni luvei Jiova vakayalo me mai sucu vakatamata e vuravura, ni o koya na keda ivoli. E laurai vakacava ena ivoli qo na lewadodonu?—1 Tim. 2:5, 6.
12. Na isoro veirauti cava e laurai kina na lewadodonu?
12 O Atama e uasivi vakataki Jisu ni bera ni valavala ca. Na inaki i Jiova mera vakatawai vuravura na kawa uasivi nei Atama. Ni lomani Tamana vakalevu o Jisu, e lomani ira tale ga na kawa i Atama, e cabora kina nona bula. Io e solia o Jisu nona bula uasivi me veirauti kei na ka e vakayalia o Atama. Oti e qai vakabulai Luvena tale o Jiova me dua na kabula vakayalo. (1 Pita 3:18) E rawa ni vakadonuya o Jiova na isoro uasivi i Jisu me volia lesu kina na vuvale i Atama qai solia vei ira na bula a vakayalia. E sosomitaki Atama gona o Jisu. E vakamacalataka o Paula: “Me vaka ga e volai: ‘Na imatai ni tamata o Atama e tamata bula.’ Na iotioti ni Atama e qai yaco me kabula vakayalo, me vu ni bula.”—1 Kor. 15:45.
13. Na cava ena cakava na “iotioti ni Atama” vei ira na mate?
13 Ena yaco mai na gauna me “vu ni bula” kina vua na kawatamata kece na “iotioti ni Atama.” Levu na kawa i Atama era na vakabulai. Na vuna? Nira a marautaka tu na bula ena dua na gauna ra qai mate. Ena vinakati gona mera vakaturi tale mai, mera na bula tale ena vuravura.—Joni 5:28, 29.
14. Na cava e vakarautaka o Jiova me kauta tani na ivalavala ca e vakadewa o Atama vei ira na nona kawa?
14 Ena sereki vakacava na kawatamata mai na ivalavala ca e sucu kaya mai? E vakarautaka o Jiova e dua na Matanitu ena veiliutaki kina na “iotioti ni Atama” kei ira na nona itokani digitaki mai vuravura. (Wilika Vakatakila 5:9, 10.) O ira na veiliutaki vata kei Jisu mai lomalagi era kila vinaka na bula ivalavala ca. Ena loma ni dua na udolu na yabaki era na tokoni ira na tiko e vuravura, mera kauta tani na ivalavala ca era sega ni valuta rawa vakataki ira.—Vkta. 20:6.
15, 16. (a) Na cava na ibalebale ni kena tukuni me ‘iotioti ni meca, o mate’? Ena vakamalumalumutaki ena gauna cava? (b) Na cava ena cakava o Jisu me vaka e tukuni ena 1 Korinica 15:28?
15 Ni cava na dua na udolu na yabaki ni veiliutaki ni Matanitu ni Kalou, sa na galala na kawatamata mai na meca kece e vu mai na talaidredre nei Atama. E tukuni ena iVolatabu: “Era mate tiko na tamata kece ena vuku i Atama, ena bula vaka kina na tamata kece ena vuku i Karisito. Ena veitaravi ga: E isevu o Karisito, ra qai tarava yani o ira era nona ena gauna e sa tiko kina. Oti ya na icavacava, ni sa vakamalumalumutaka vakadua na matanitu kece, lewa kece, kei na kaukaua kece, sa na qai solia lesu na veiliutaki ni matanitu vua na Kalou na Tamana. Ni dodonu me veiliutaki tiko vakatui me yacova nira sa vakamalumalumutaki kece na meca e ruku ni yavana. Na iotioti ni meca me vakamalumalumutaki o mate.” (1 Kor. 15:22-26) Io ena vakamalumalumutaki na mate e vakavuna o Atama. Ena kau tani vakadua na “iubi” e ubia tu na kawatamata kece.—Aisea 25:7, 8.
16 E tinia na yapositolo o Paula nona itukutuku ena vosa qo: “Ni sa vakamalumalumutaki na ka kece vua, ena qai vakamalumalumutaki koya tale ga na Luvena vei koya a vakamalumalumutaka na ka kece vua, me rawa ni ka kece ga na Kalou vei ira na tamata kece ga.” (1 Kor. 15:28) Sa vakayacori na inaki ni nona veiliutaki na Luvena. Ena levu ni nona marau, ena qai vakasuka na veiliutaki vei Jiova, ena vakaraitaka tale ga vua ni sa uasivi na kawatamata kece.
17. Na cava ena yacovi Setani?
17 Vakacava ga o Setani, o koya e vakavuna sara ga na rarawa ni kawatamata? E sauma vei keda na Vakatakila 20:7-15. Ena iotioti ni nodra vakatovolei na tamata uasivi kece, ena vakatarai tale vei Setani me vakacalai ira. Oti ena qai vakarusai vakadua na Tevoro kei ira kece na tokona nona veiliutaki ena “ikarua ni mate.” (Vkta. 21:8) Na mate qo ena sega ni vakamalumalumutaki, ni o ira na mate ena ikarua ni mate era na vakarusai vakadua. O koya gona, “na ikarua ni mate,” e sega ni kedra meca o ira era lomana ra qai qarava na Dauveibuli.
18. Ena vakayacori vakacava na ilesilesi a lesia na Kalou vei Atama?
18 Era na qai tu ena mata i Jiova na tamata uasivi era vakadonui mera bula tawamudu, ni sa sega na kedra meca. Ena vakayacori na ilesilesi a lesi vei Atama, ia ena sega ni vakaitavi kina o koya. Ena roboti vuravura na nona kawa era taleitaka mera qarava ra qai marautaka na levu ni ka e bula kina. Meda vakavinavinakataka mada ga na loloma i Jiova ni vakamalumalumutaka na iotioti ni meca, o mate!
^ para. 9 E tukuni ena Insight on the Scriptures na nodra sasaga na saenisi mera vakamacalataka na vu ni noda qase da qai mate: “Era lecava na ka dina ni a vakarota na Dauveibuli na itotogimate vei rau na imatai ni veiwatini, mani vakayacora qori ena sala eda sega ni kila vinaka na tamata.”—Vol. 2, t. 247.


text:
ITALANOA 110
Timoci—Dau Veivuke Vou i Paula
O TIMOCI na cauravou erau tu vata oqori kei Paula. O koya e tiko ga mai Lisitira kei ratou na nona vuvale. Na yaca i tinana o Unaisi, na nona bubu o Loi.
Oqo na ikatolu ni nona sikovi Lisitira o Paula. Sa via oti yani e dua vakacaca na yabaki na nodrau a sikova na vanua oqo ena imatai ni gauna o Paula kei Panapasa. Ia erau sa baci veisiko yani oqo o Paula kei na nona itokani o Sailasa.
O kila beka na ka e tukuna tiko o Paula vei Timoci? E taroga tiko: ‘O vinakata mo tomani keirau kei Sailasa? O na rawa ni vukei keirau ena neirau vunau vei ira na tamata ina veivanua yawa.’
E sauma yani o Timoci: ‘Io, au vinakata meu lako tale ga.’ Oti ga oya, sa biuti ratou sara nona vuvale me tomani Paula kei Sailasa. Ia ni se bera nida vulica na nodratou ilakolako, da raica mada na veika sa yacovi Paula tiko. Sa rauta oqo e 17 na yabaki na nona a rairai o Jisu vei Paula ena sala i Tamasiko.
Nanuma tiko ni o Paula a lako i Tamasiko me lai vakacacani ira na tisaipeli i Jisu, ia sa mai dua oqo o koya na tisaipeli! Era sa qai nakita e so na meca mera vakamatei Paula nira sega ni taleitaka ni vakavuvulitaka tiko na veika baleti Jisu. Ia era vukei koya na tisaipeli me dro. Era tawani koya ena dua basikete e vesu tu ena wa ra qai tukuca yani vakamalua na basikete ena dakunibai.
Oti sa qai lai vunau i Anitioki o Paula. Oqo sara ga na vanua era mai vakatokai kina ena imatai ni gauna na imuri i Jisu mera lotu Vakarisito. Mai kea rau qai lesi tale o Paula kei Panapasa ena cakacaka vakavunau ina so na vanua yawa. E dua na koro rau vunau kina o Lisitira, na koro sara ga i Timoci.
Sa oti oqo e dua na yabaki qai mai veisiko tale o Paula i Lisitira, me ikarua ni nona veisiko. O kila beka na vanua ratou qai lako kina o Paula, Sailasa kei Timoci? Raica na mape meda vulica kina e so na vanua eratou lakova.
Taumada eratou lako i Ikoniona, tarava na koro levu o Anitioki. Oti ratou qai lako cake i Tiroa, vaka kina i Filipai, Cesalonaika, kei Peria. O raici Aceni ena mape? A vunau e kea o Paula. Oti oya ratou sa qai vunau voli me dua veimama na yabaki mai Korinica. Ratou cegu vakalekaleka i Efeso. Eratou qai vodo waqa lesu i Sisaria, me ratou lako cake i Anitioki, na vanua e tiko kina o Paula.
Sa vakalakova o Timoci e drau vakadrau na kilomita ena nona vukei Paula voli ena vunautaki ni ‘itukutuku vinaka’ qai tauyavutaki tale ga kina e levu na ivavakoso Vakarisito. Ena dua beka o iko na dauveiqaravi yalodina vakataki Timoci ni o sa qase mai?


text:
Noveba 28–Tiseba 4
NA SERE I SOLOMONI 1-8
Sere 106 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Na Goneyalewa ni Sulamaiti—iVakaraitaki Vinaka Meda Vakatotomuria”: (10 min.)
[Saravi na vidio iKau ni Sere i Solomoni.]
Sso 2:7; 3:5—E vakadeitaka na goneyalewa ni Sulamaiti me waraki koya e domona dina (w15 15/1 31 ¶11-13)
Sso 4:12; 8:8-10—Ni wawa tiko, e yalodina qai savasava tiko ga (w15 15/1 32 ¶14-16)
-
Vakekeli ena Vosa ni Kalou: (8 min.)
Sso 2:1—Na cava e kuria na kena totoka na goneyalewa ni Sulamaiti? (w15 15/1 31 ¶13)
Sso 8:6—Na cava e tukuni kina ni dodomo dina e vaka na “bukawaqa i Ja”? (w15 15/1 29 ¶3; w06 15/11 20 ¶7)
Na cava au vulica me baleti Jiova ena vuli iVolatabu ni macawa qo?
Na tikina cava au rawa ni vakayagataka ena cakacaka vakaitalatala?
-
Wili iVolatabu: (Me kua ni sivia na 4 na miniti) Sso 2:1-17
GUMATUA ENA CAKACAKA VAKAITALATALA
iMatai ni Veisiko: (Me kua ni sivia na 2 na miniti) bh—Vakayagataka na vidio Vuna mo Vulica Kina na iVolatabu me soli kina na ivola. (Me Nanumi: Me kua ni vakaraitaki na vidio ena gauna ni vakatasuasua.)
Veisikovi Lesu: (Me kua ni sivia na 4 na miniti) bh—Sureti koya ina soqoni.
Vuli iVolatabu: (Me kua ni sivia na 6 na miniti) bh 29-31 ¶8-9
NODA BULA VAKARISITO
Sere 115
“Ra Taroga na iTabagone—Au sa Rawa ni Veibuku?”: (9 min.) Vunau me yavutaki ena “Ra Taroga na iTabagone—Au sa Rawa ni Veibuku?”
E Dodomo Dina se Sega?: (6 min.) Me vakaraitaki na vidio E Dodomo Dina se Sega?
Vuli iVolatabu ni iVavakoso: (30 min.) kr wase 4 ¶16-23, kei na kato “Vakabauta Dina na Matanitu ni Kalou?”
Railesuvi na ka e vulici qai vakamacalataka vakalekaleka na ka e vulici ena macawa tarava (Me kua ni sivia na 3 na miniti.)
Sere 34 kei na Masu


text:
Wase 58
Na veika sa vakatakilai yani mai vei Josefa Simici na Parofita, mai Saioni, na yasayasa vaka-Jekesoni, Misuri, ena 1 ni Okosita 1831. Taumada ena imatai ni siga ni Vakacecegu ni sa tadu oti yani ki na yasayasa vaka-Jekesoni, e Misuri na Parofita kei na nona ilawalawa, sa vakayacori oti e dua na soqoni vakalotu ka rau sa ciqomi kina ena papitaiso e rua na lewe ni lotu vou. Era a tadu yani ena loma ni macawa ko ya eso na Yalododonu mai na tabana o Tomuseni mai Kolosivili kei na so tale (raica na wase 54). E lewe vuqa era sa gadreva me ra vulica na inaki ni Turaga ena vukudra ena vanua vou ko ya.
1–5, O koya sa yalodina tiko ga ni sa sota kaya na veika rarawa ena vakaisalataki ena lagilagi; 6–12, Me ra vakarau na Yalododonu ki na vakawati ni Lami kei na ivakayakavi ni Turaga; 13–18, Ko ira na bisopi era turaganilewa kei Isireli; 19–23, Me ra talairawarawa ki na lawa ni matanitu ko ira na Yalododonu; 24–29, Me ra vakayagataka na nodra galala na tamata me ra caka vinaka kina; 30–33, Sa tauca na ivakaro na Turaga ka na veisautaka tale ga; 34–43, Me veivutuni, sa dodonu vua na tamata me vakatusa ka biuta tani sara vakadua na nona ivalavala ca; 44–58, Me ra volia na Yalododonu na nodra ivotavota vakawa ka soqoni vata yani ki Misuri; 59–65, Me vunautaki yani na kosipeli vei ira kecega na tamata.
1 Dou vakatudaliga, Oi kemudou na italatala qase ni noqu lotu, ka rogoca na noqu vosa, ka vuli vei au me baleti kemudou, kei na veika me baleta na vanua aoqo kau a kauti kemudou mai kina.
2 Ni’u sa kaya vakaidina vei kemudou, sa kalougata ko koya sa amuria tiko na noqu ivakaro, ni sa bula tiko se ni sa bmate; ia ko koya sa cyalodina tiko ga ena veika drarawa, ena levu sara na kena isau ena matanitu vakalomalagi.
3 Dou na sega ni raica rawa e matamudou vakayago, ena gauna oqo, na ituvatuva ni nomudou aKalou me yaco ena gauna mai muri, io kei na blagilagi ena muria mai ni sa oti e vuqa na veika rarawa.
4 Ni sa oti na veika ararawa, ena yaco na bveivakalougataki. Raica ena yaco mai na siga dou na cvakaisalataki kina ena dlagilagi; e se bera tiko ni yaco na auwa, ia sa voleka sara na kena gauna.
5 Dou nanuma tiko oqo, na veika au sa tukuna oti vei kemudou, io dou atugana sara ki lomamudou, ka vakabauta ena gauna sa yaco mai kina.
6 Raica, au sa kaya vakaidina vei kemudou, a ka oqo au sa talai kemudou kina—ia mo dou talairawarawa, ka avakarautaki kemudou mo dou bvakadinadinataka na veika ena yaco;
7 Ka vakakina mo dou na dokai ni dou a mai tura na yavu ka vakadinadinataka ni oqo na vanua me tara kina na aSaioni ni Kalou;
8 Ka vakakina me na qai vakarautaki talega e dua na magiti sa uro vei ira na adravudravua; io, na magiti sa uro, na bwaini sa makawa ka makare sara, me kila kina ko vuravura ni na yaco vakaidina na veika era sa tukuna na parofita;
9 Io, ena vakarautaki vakavinaka, e dua na ivakayakavi, mai na vale ni Turaga, ka ra na sureti kina na veimatanitu kecega.
10 Taumada, ko ira na vutuniyau kei ira sa kila ka, ko ira na vuku kei ira na turaga;
11 Ia ni sa oti oqori ena qai yaco na siga ni noqu kaukauwa; ka ra na qai sureti mai ki na avakamau ni Lami, ko ira na dravudravua, na lokiloki, kei na mataboko, kei na didivara, me ra kania na bivakayakavi ni Turaga, sa vakarautaki me baleta na siga bibi ko ya ena qai yaco mai.
12 Raica, koi au, na Turaga, au sa tukuna na veika oqo.
13 Ia ka na avakadinadinataki mai Saioni, io, mai na gusudra na lewe ni nona koro na Kalou—
14 Io, ena ka oqo au sa talai kemudou yani kina, ia au sa digitaki aEtuwate Patereji na noqu tamata, ka lesia vua na nona itavi ena vanua oqo.
15 Ia kevaka ena sega ni veivutunitaka na nona ivalavala ca, ko ya na tawa vakabauta kei na mataboko ni yalo, me na qaqarauni de na abale ga.
16 Raica sa lesi oti vua na nona itavi, ia ena sega ni lesi tale.
17 Ia ko koya sa taura na itavi sa lesi oqo me aturaganilewa ni Isireli, me vaka ena gauna makawa, me wasea na vanua sa solia na Kalou vei ira na bluvena;
18 Ka me lewai ira na nona tamata ena nodra ivakadinadina na bula dodonu, erau na vukei koya kina na nona daunivakasala, me vaka na lawa ni matanitu era sa virikotora na aparofita ni Kalou.
19 Niu sa kaya vakaidina vei kemudou, me vakayacori na noqu lawa ena vanua oqo.
20 Me kakua ni dua na tamata e nanuma ni sa vakatau ga vua na lewa; ia me na lewai koya na Kalou ena lewa sa tauca, me vaka na nona lewa, se, me dua tale, ko koya na dauvakasala se vakatawana tiko na idabedabe ni veilewai.
21 Me kakua ni dua na tamata e beca na alawa ni vanua, raica ko koya sa muria tiko na ivakaro ni Kalou ena muria tale ga na lawa ni vanua.
22 O koya oqo, mo dou vakarorogo vei ira na turaga levu, me yacova na gauna sa mai lewa kina ko akoya na daunilewa, raica ena vakamalumalumutaki ira kecega na meca e ruku ni yavana.
23 Raica na alawa dou sa ciqoma mai ligaqu sa lawa ni lotu, ia ena sala oqori me na taurivaki kina. Raica, sai koya oqo na vuku.
24 Ia oqo, au a vosa tiko vei kemudou me baleti Etuwate Patereji na noqu tamata, ia ena mai vakaitikotiko ena vanua oqo o koya, kei rau ka sa lesia me nona daunivakasala; io ena tiko tale ga kina ko koya au sa lesia me ivakatawa ni noqu alololo;
25 O koya, me ra kauta mai na nodra dui vuvale ki na vanua oqo, io me ra veivosakitaka vakataki ira ka vakakina vata kei au.
26 Ia raica, sa sega ni kilikili meu veivakaroti tiko ena ka kecega; ia ko koya sa waraka ga me kitaka na ka e tukuni vua ena veika taucoko, sa tamata ca ka avucesa; io ena sega sara na kena isau.
27 Au sa kaya vakaidina, me ra agumatua ena cakacaka vinaka ko ira na tamata kecega, io me ra vakayacora e levu na ka mai na nodra kila ga vakataki ira na ka e dodonu, ka vakayacora na veika dodonu eso.
28 Sa tu vei ira na kaukauwa, me ra avakayacora ga na ka era gadreva. Ia na tamata kecega sa vakayacora na veika dodonu, ena rawata vakaidina na kena isau.
29 Ia ko koya sa waraka ga me kitaka na ka e vakaroti vua, se muria na ivakaro ena yalo lomalomarua, ka rogoca ena vucesa, ena acudruvi vakaidina.
30 Ko cei koi Au, sa kaya na Turaga, meu abulia na tamata ka sega ni beitaka ni sa talaidredre ki na noqu ivakaro?
31 Ko cei koi Au, sa kaya na Turaga, io meu ayalayala tu ka qai sega ni vakayacora?
32 Au sa solia na ivakaro, ia era sa sega ni talairawarawa kina na tamata; au sa abokoca tani ka ra sega ni ciqoma na veivakalougatataki.
33 Era sa qai kaya ki lomadra: Sa sega sara ni cakacaka ni Turaga oqo, ni sa sega ni vakayacora na nona yalayala. Ena ca vei ira sa kaya vakaoqori, raica sa waraki ira na kedra isau mai aeli ka sega mai cake.
34 Ia oqo au sa tukuna vei kemudou e so tale na idusidusi me baleta na vanua oqo.
35 Sa noqu lewa yalomatua me ivakaraitaki ki na Lotu ko Matini Erisi na noqu tamata, ena nona asolia na nona ilavo ki vua na bisopi ni lotu.
36 Ka vakatalega kina me muria na ivakaro oqo ko koya yadua sa lako mai ki na vanua me rawata na nona ivotavota vakawa; io me vakayagataka na nona ilavo me vaka sa veidusimaki kina na lawa.
37 E sa ka ni yalomatua talega me voli na qele ena vanua ko Inidipenideni, me tara kina na lololo, kei na vale ni ataba ivola.
38 Kei na so tale na idusidusi vei Matini Erisi na noqu tamata ena qai vakatakila vua na Yalo na veika me kitaka, me rawata kina na nona ivotavota vakawa ka sa ganiti koya;
39 Ia me veivutunitaka sara na nona ivalavala ca, raica sa gadreva ko koya me ra adokai koya na kai vuravura.
40 Ka vakatalega kina me vakayacora ko aViliame W. Felepi na noqu tamata na itavi au sa lesi koya kina, me mai taura na nona ivotavota vakawa ena vanua oqo;
41 Ka vakatalega kina ni sa kilikili me veivutuni ko koya, raica au sa sega ni vakadonui koya sara, koi Au na Turaga, ni sa vakalevulevui koya ka sega ni vakayalomaluataki koya vei au.
42 Raica, ko koya sa aveivutunitaka na nona ivalavala ca, ena bvosoti, ia koi Au, na Turaga, au na sega ni cnanuma tale na nona ivalavala ca.
43 Ena ka oqo dou na kila kina na tamata sa veivutunitaka vakaidina na nona ivalavala ca—raica, ena atusanaka, ka bbiuta laivi sara vakadua.
44 Ia oqo, sa dina sara, meu tukuna na ka e baleti ira na vo ni italatala qase ni noqu lotu, raica e sa vo e vuqa na yabaki me qai yaco na gauna, me ra toki mai ka mai tawana na nodra ivotavota vakawa ena vanua oqo, vakavo ga kevaka e ra gadreva ena masu ni vakabauta, kevaka wale ga e lesia vei ira na Turaga.
45 Ia, raica, mo dou avakasoqoni ira vata mai na tamata mai na iyalayala kei vuravura.
46 O koya, mo dou soqoni vata kece mai; kei ira sa sega ni lesi me ra mai tiko ena vanua oqo, me ra vunautaka yani na kosipeli ki na veiyasana vakavolivolita; ia ni sa oti ko ya, me ra lesu tale ki na nodra itikotiko.
47 Me ra vunau yani ka tukuna na ivakavuvuli dina ena veisalatu, ka awasea na nodra ivakadinadina ena veivanua kecega, io me ra vunauci ira na vutuniyau, na turaga kei ira na tamata wale, kei na dravudravua me ra veivutuni.
48 Ia me ra tauyavutaka yani na isoqosoqo lewe ni alotu vei ira kecega na kai vuravura era sa veivutuni
49 Ia me ra digitaka ka tokona e dua na itini, mai na domodra na isoqosoqo lewe ni lotu, ki na isoqosoqo lotu mai Oaio, me soqona na ilavo me voli kina na qele e aSaioni.
50 Kau sa vakaroti Sidini Rikitoni tale ga na noqu tamata, me avola e dua na ivakamacala ni vanua ko Saioni, kei na ka sa inaki ni Kalou, io me vaka ena vakatakila vua na Yalo;
51 Ka dua tale ga na ivola veikauyaki kei na isolisoli, me soli vei ira kece na lewe ni lotu me ra cau mai kina, ia me qai soli na ilavo kece oqori ki na ligana na bisopi, ki na ligana ko koya, se vua sa digitaki, me vaka sa vinaka vua se me vaka sa dusimaka ko koya, me voli kina na qele me nodra ivotavota vakawa na luve ni Kalou.
52 Ia, raica, au sa kaya vakaidina vei kemudou, sa vakarota na Turaga me ra lomasoli na tisaipeli kei ira na luve ni tamata, io me ra volia na yasana taucoko oqo, ena loma ni dua ga na gauna lekaleka sa rawa kina.
53 Raica, sai koya oqo na vuku. Me ra kitaka oqo de ra sega ni taura na nodra aivotavota vakawa, ka ra qai rawata ga ena vakadavei ni dra.
54 Ia, ni sa voli oti na qele, me ra lesi sara na veimataqali daucakacaka me ra laki cakacakataka na vanua oqo, me yaga vei ira na lewe ni lotu ni Kalou.
55 Me vakayacori vakavinaka na kena cakacaka kece; io sa itavi ni bisopi se na itini mai na lotu me dau tukuna mai vagauna na cakacaka kece sa vakayacori tiko.
56 Ia me lewai vakavinaka ka kakua ni vakusakusataki na nodra vakasoqoni vata, me kua talega ni vakariritaki; ia me vakayacori ga me vaka na nodra ivakasala na italatala qase ni lotu ena veigauna ni koniferedi, me vaka na kila e dau vakatakilai vei ira ena veigauna.
57 Ia me vakalougatataka ka vakatabuya ko Sidini Rikitoni na noqu tamata na vanua oqo, kei na tiki ni qele me na tara kina na avaletabu, me nona na Turaga.
58 Ia me kacivi tale e dua na soqoni ni koniferedi; oti me rau qai lesu na noqu tamata, ko Sidini Rikitoni kei Josefa Simici Lailai, io me tomani rau yani ko Oliva Kaudari, me ratou vakayacora na vo ni cakacaka au sa lesia vei iratou ena nodratou vanua, kei na vo ni cakacaka me vaka sa adusimaki ena koniferedi.
59 Ia me kakua ni dua e lesu mai na vanua oqo vakavo ga ke avakadinadinataka ena nona ilakolako, na veika e sa kila ka vakabauta tudei.
60 Me kau tani mai vei Saiba Petesoni na nona ilesilesi; ia me sa dua ga na lewe ni lotu, ka me qaravi koya ga, ka cakacaka vata kei ira na nona i tokani, me yacova ni sa atotogitaki kece ena nona ivalavala ca; ni sa sega ni tusanaka ko koya na nona cala, ia sa via vunia tiko ga.
61 Me ra mai vakayaco koniferedi tale ga eke na vo ni italatala qase ni lotu, era sa lako tiko mai ki na vanua oqo, raica e so vei ira oqori sa vakalougatataki vakalevu sara, ia sa vakalevu sara.
62 Ia ko Etuwate Patereji na noqu tamata me na liutaka na nodra koniferedi oqori.
63 Ia ni ra sa lesu tale, me ra vunautaka yani na kosipeli ena nodra ilakolako, io me ra vakadinadinataka tale ga na veika sa vakatakilai vei ira.
64 Ni sa dina sara, me tekivu vunautaki yani eke na itukutuku vinaka, qai dewa ki na veivanua kecega, io me yacova na iyalayala kei vuravura—raica ena avunautaki yani na kosipeli vei ira na tamata kecega, ka ra na raica na bivakatakilakila ko ira sa vakabauta.
65 Ka raica sa alako mai na Luve ni Tamata. Emeni.


text:
Vakatutu ni Veivosaki
●○○ IMATAI NI VEISIKO
Taro: Rawa vakacava nida kila na ka ena yaco ena veisiga se bera mai?
Tikinivolatabu: Ais 46:10
Vakatutu: Na cava e yalataka tu na Kalou vei keda, cava tale ga ena yaco e vuravura?
●○○ IMATAI NI VEISIKOVI LESU
Taro: Na cava e yalataka tu na Kalou vei keda, cava tale ga ena yaco e vuravura?
Tikinivolatabu: Sm 37:29
Vakatutu: Na cava meda cakava me noda kina na yalayala qori?
●○○ IKARUA NI VEISIKOVI LESU
Taro: Na cava meda cakava me noda kina na yalayala qori?
Tikinivolatabu: Sm 37:34
Vakatutu: Na ivakarau ni bula cava e vinakata na Kalou meda muria?


text:
WASE 1
Rua na iTukutuku ni Kalou
-
PAROFISAITAKA NA AGILOSI O KEPERIELI NA SUCU I JONI NA DAUVEIPAPITAISOTAKI
-
TUKUTUKU VEI MERI O KEPERIELI ME BALETA NA SUCU I JISU
Eda kila ni iVolatabu taucoko e nona itukutuku na Kalou. E vakarautaka na Tamada vakalomalagi meda vakavulici kina. Ia meda raica mada e rua na itukutuku bibi a vakasavui ena sivia na 2,000 na yabaki sa oti. A kacivaka qori o Keperieli, e dua na agilosi e “dau tiko ena mata ni Kalou.” (Luke 1:19) Na ituvaki cava a vakasavuya kina na agilosi na itukutuku bibi qori?
A vakasavuya o Keperieli na imatai ni itukutuku ena rauta na yabaki 3 B.G.V. E tiko voli ena veidelana e Jutia, volekati Jerusalemi o Sakaraia e dua na bete i Jiova. Rau sa qase sara kei na watina o Ilisapeci rau qai sega ni vakaluveni. Ni lai veiqaravi vakabete ena dua na siga o Sakaraia ena valenisoro ni Kalou mai Jerusalemi, e rairai vakasauri vua volekata na icabocabo ni ka boi vinaka o Keperieli.
E rere sara ga o Sakaraia. Ia e vakacegui koya o Keperieli ni kaya: “Kua ni rere Sakaraia, sa rogoci na nomu masu, ena vakasucuma na watimu o Ilisapeci e dua na luvemu tagane, mo vakayacani koya o Joni.” E tukuna tale o Keperieli ni na “talei sara . . . ena mata i Jiova” o Joni, ena ‘vakarautaki ira na tamata mera nei Jiova.’—Luke 1:13-17.
E sega ni vakabauta qori o Sakaraia ni rau sa qase kei Ilisapeci. Sa qai tukuna vua o Keperieli: “O na galu, o na sega ni vosa me yaco mada na ka kece qo, ni o sega ni vakabauta na ka au tukuna.”—Luke 1:20.
Era veinanuyaka o ira na tiko e tuba se cava sa rui dede kina o Sakaraia. Ni curu mai tuba sa sega ni vosa rawa, sa vosa ga vagalu. Macala ga ni a raica e dua na ka vakatubuqoroqoro ena valenisoro.
Ni veiqaravi oti ena valenisoro o Sakaraia, e lesu i nodratou. Sega ni dede sa bukete o Ilisapeci! E vula lima nona vunitaki koya voli e vale o Ilisapeci ni waraka tiko nona vakasucu.
E vakasavuya na ikarua ni itukutuku o Keperieli vua na goneyalewa o Meri, e vakaitikotiko ena vualiku kei Jerusalemi, ena yasayasa o Kalili, ena koro o Nasareci. Na cava e tukuna vua na agilosi? E kaya: “Sa vakadonui iko na Kalou.” E kaya tale vei Meri: “Raica! O na bukete, o na vakasucuma tale ga e dua na gonetagane, qai vakayacani koya o Jisu.” E tomana o Keperieli: “Ena dokai o koya, ena vakatokai me Luvei koya e Cecere Duadua . . . ena lewa vakatui ena vuvale i Jekope me tawamudu, ena sega ni mudu na nona Matanitu.”—Luke 1:30-33.
Sa na ka dokai mada ga vei Keperieli me vakasavuya na itukutuku e rua qo. Nida wilika e levu tale na ka me baleti rau o Joni kei Jisu, eda na kila na vuna e bibi kina na itukutuku e rua qo mai lomalagi.


text:
Kevaka e tiko e dua na taro, vakasama o ya se na vakadidike, Yalovinaka vakalewena na fomu ni e ra. Ia, Kevaka o vakasaqara tiko vakaitaukei jeti vuka tu vuka veiqaravi volekati iko mo sa lako ki na
Veitaratara kei keda
- WysLuxury vakaitaukei jeti vuka Charter vuka veiqaravi volekati au
- Veitaratara kei keda
- Warren Buffett vakaitaukei jeti waqavuka
- Lear 55 Vukaca vakaitaukei ni volitaki
- Kabani ni isau ni jeti ni vakaitaukei ena kena vinaka duadua
- Bibi vakaitaukei jeti Charter
- Veiqaravi ni Waqavuka Vakaitaukei ni Jet Aircraft Charter
- Ivakaraitaki ni Embraer waqavuka vuka Aerospace totolo na lisi
- Vuka na Private Jet Charter mai Na Mai Naiti ki Saisila
- WysLuxury vakaitaukei jeti vuka Charter vuka veiqaravi volekati au
- G550 ni Gulfstream vakaitaukei vukaca na matailalai ni veika e loma
- Isau ni vakaitaukei jeti Charter
Itoka
waqavuka lala ni yava vuka lala na yava iwiliwili ni waqavuka lala iVakadinadina ni waqavuka lala waqa ni waqavuka lala waqani waqavuka taudua lala Suite ni Princess Luxury Sau Levu G550 ni Gulfstream me'u na volitaka vakacava na noqu waqa e rawa vakacava me'u volitaka vakatotolo na noqu waqa me'u volitaka vakacava na noqu waqa me'u na volitaka vakacava na noqu waqa mai Florida me'u na volitaka vakacava na noqu waqa e kansas me'u na volitaka vakacava na noqu waqa e ontario me'u na volitaka vakacava na noqu waqa e Texas me'u volitaka vakacava na noqu waqa e e cake me'u na volitaka vakacava na noqu turu e vica au na volitaka noqu waqa ena e vica me'u volitaka na noqu waqa ena na isau ni noqu waqa ena na ivoli ni noqu waqa na ivoli ni noqu waqa bass na ivolitaki ni noqu waqa na ivolitaki totolo ni noqu waqa na ivolitaki ni noqu waqa ena jekelisi na ivolitaki ni noqu waqa ena e dua na vanua na ivolitaki ni noqu waqa ena initaneti na ivoli totolo ni noqu waqa na ivolitaki ni noqu waqa makawa na ivoli ni noqu waqa vakarauta na ivolitaki ni noqu turi vuka sega ni tiko na yava ni jet Dakoba raluve otela Suite Princess Hotel Suite waqavuka lala ni waqavuka sega ni tiko na yava ni waqana volitaka noqu waqa ena ilavoqaqa volitaka noqu waqa volitaka noqu motoka volitaka sara ga oqo na noqu waqa volitaka noqu waqa ki na veimatanitu tani volitaka vakatotolo na noqu waqa volitaka noqu waqa nikua volitaka sega ni saumi na noqu turu volitaka noqu turu ena initaneti na vanua me volitaki wale kina na noqu waqa


text: 2 Qo o ira na lewe ni yasana era lako cake mai vei ira na tu vakabobula,+ o ira a kauta vakavesu i Papiloni+ o Tui Nepukanesa e Papiloni, era qai suka ina nodra dui koro i Jerusalemi kei Juta,+2 o ira na lako vata mai kei Serupepeli,+ Jesua,+ Niemaia, Siraia, Rielaia, Motekai, Pilisani, Misipari, Pikivai, Ruimi, Pena.Na kedra iwiliwili na tagane ni Isireli:+3 era le 2,172 na luvei Parosi,4 era le 372 na luvei Sefataia,5 era le 775 na luvei Era,+6 era le 2,812 na luvei Peaci-moapi,+ na luvei Jesua, kei Joapi,7 era le 1,254 na luvei Ilama,+8 era le 945 na luvei Satu,+9 era le 760 na luvei Sakai,10 era le 642 na luvei Pani,11 era le 623 na luvei Pepai,12 era le 1,222 na luvei Asikati,13 era le 666 na luvei Etonikami,14 era le 2,056 na luvei Pikivai,15 era le 454 na luvei Atini,16 era le 98 na luvei Ateri ena vuvale i Esekaia,17 era le 323 na luvei Pisai,18 era le 112 na luvei Jora,19 era le 223 na luvei Asumi,+20 era le 95 na luvei Kipari,21 era le 123 na luvei Peceliema,22 era le 56 mai Nitofa,23 era le 128 mai Anacoci,+24 era le 42 na luvei Asimavece,25 era le 743 na luvei Kiriaci-jiarimi, Kifira, kei Pieroci,26 era le 621 na luvei Rama+ kei Kipa,+27 era le 122 mai Mikimasi,28 era le 223 mai Peceli kei Ai,+29 era le 52 na luvei Nipo,+30 era le 156 na luvei Makipisi,31 era le 1,254 na luvei Ilama kadua,32 era le 320 na luvei Erimi,33 era le 725 na luvei Lota, Atiti, kei Ono,34 era le 345 na luvei Jeriko,35 era le 3,630 na luvei Sena.36 O ira na bete:+ era le 973 na luvei Jitaia+ ena vuvale i Jesua,+37 era le 1,052 na luvei Ima,+38 era le 1,247 na luvei Pasuri,+39 era le 1,017 na luvei Erimi.+40 O ira na Livai:+ era le 74 na luvei Jesua kei Katimieli,+ era luvei Otevaia.41 O ira na daulagasere:+ o ira na luvei Esafa,+ era le 128.42 O ira na luve ni ivakatawa ni matamata,+ o ira na luvei Salumi, o ira na luvei Ateri, o ira na luvei Talimoni,+ o ira na luvei Akupi,+ o ira na luvei Etita, kei ira na luvei Sopai, era le 139 taucoko.43 O ira na dauveiqaravi ena valenisoro:*+ o ira na luvei Saia, o ira na luvei Esufa, o ira na luvei Tapaoci,44 o ira na luvei Kirosi, o ira na luvei Siea, o ira na luvei Patoni,45 o ira na luvei Lipina, o ira na luvei Ekapa, o ira na luvei Akupi,46 o ira na luvei Akapi, o ira na luvei Salimai, o ira na luvei Anani,47 o ira na luvei Kiteli, o ira na luvei Keari, o ira na luvei Riaia,48 o ira na luvei Risini, o ira na luvei Nikota, o ira na luvei Kasami,49 o ira na luvei Usa, o ira na luvei Pasea, o ira na luvei Pesai,50 o ira na luvei Esina, o ira na luvei Meunimi, o ira na luvei Nifusimi,51 o ira na luvei Pakipuki, o ira na luvei Ekufa, o ira na luvei Ariuri,52 o ira na luvei Pasulice, o ira na luvei Meita, o ira na luvei Arisa,53 o ira na luvei Parikosi, o ira na luvei Sisera, o ira na luvei Tima,54 o ira na luvei Nisia, o ira na luvei Etifa.55 Na luvedra na dauveiqaravi nei Solomoni: o ira na luvei Sotai, o ira na luvei Sofereci, o ira na luvei Peruta,+56 o ira na luvei Jeala, o ira na luvei Tarikoni, o ira na luvei Kiteli,57 o ira na luvei Sefataia, o ira na luvei Atili, o ira na luvei Pokerece-asipaimi, o ira na luvei Ami.58 O ira kece na dauveiqaravi ni valenisoro,* kei na luvedra na dauveiqaravi i Solomoni era le 392.59 O ira qo era lako cake mai Telimela, Teliarisa, Kirupi, Atani kei Ima, ia era sega ni vakadinadinataka rawa na mataqali nei tamadra kei na nodra kawa, se ra Isireli se sega:+60 o ira na luvei Tilaia, o ira na luvei Topaia, o ira na luvei Nikota, era le 652.61 O ira na luve ni bete: o ira na luvei Apaya, o ira na luvei Akose,+ o ira na luvei Pasilai, e vakawatitaka e dua na luvena yalewa o Pasilai+ mai Kiliati qai vakatokai ena yacadra.62 O ira qo era vaqara na kedra itukutuku me kilai na nodra iyatukawa, ia era sega ni kunea era mani sega ni vakadonui mera veiqaravi vakabete.*+63 E kaya vei ira na kovana* nira na sega ni kania rawa na veika savasava sara+ me yacova ni basika e dua na bete e vakayagataka na Urimi kei na Camimi.+64 Era le 42,360 taucoko na lewe ni ivavakoso,+65 era sega ni wili kina na nodra tagane bobula kei na yalewa bobula, o ira qo era le 7,337, era le 200 tale ga na nodra tagane kei na yalewa daulagasere.66 Na nodra ose e 736, na nodra meule e 245,67 na nodra kameli e 435, na nodra asa e 6,720.68 Nira yaco ina vale i Jiova e Jerusalemi eso na turaga ni mataqali era soli ka ena yalovinaka+ ina vale ni Kalou dina, me tara* tale ena vanua a tu kina.+69 Era solia na ka era rawata ina katonicau ni cakacaka e 61,000 na drakema* na koula, e 5,000 na mina* na siliva+ kei na 100 na isulu balavu me nodra na bete.70 Era lai vakaitikotiko ena nodra koro o ira na bete, o ira na Livai, eso na lewenivanua, o ira na daulagasere, o ira na ivakatawa ni matamata, kei ira na dauveiqaravi ni valenisoro,* kei ira kece na vo ni Isireli* era tiko ena nodra koro.+


text:
ITALANOA 43
Sa iLiuliu Vou o Josua
A VINAKATA o Mosese me lako vata kei ira na Isireli i Kenani. Sa qai kerea: ‘I Jiova, meu bau takoso ga ena Uciwai na Joritani, meu raica na vanua vinaka.’ Ia e qai kaya o Jiova: ‘Sa rauta! Kua ni tukuna tale mai!’ O kila na vuna e kaya kina oqori o Jiova?
E baleta tiko na ka a yaco ena gauna e samuta kina na vatu o Mosese. O se nanuma tiko ni rau a sega ni dokai Jiova kina kei Eroni? Rau a sega ni kaya vei ira na tamata ni o Jiova ga a vakadavea mai na wai ena vatu. Oqo na vuna e kaya kina o Jiova ni rau na sega ni lako ina vanua o Kenani.
Ni oti e vica na vula na mate i Eroni, sa qai kaya o Jiova vei Mosese: ‘Kauti Josua mai ena mata i Eliesa na bete kei ira na tamata. Tukuna vei ira kece ni sa iliuliu vou o Josua.’ E cakava sara ga na ka e tukuna vua na Kalou o Mosese me vaka o raica tiko oqori.
Sa qai tukuna o Jiova vei Josua: ‘Mo kaukaua, kua ni rere. Au na tiko vata kei iko ni o liutaki Isireli ina vanua au a yalataka tu vei ira, o Kenani.‘
E muri sa qai tukuna o Jiova vei Mosese me cabeta na Ulunivanua o Nipo ena vanua o Moapi. Ena rawa ni raica mai kea na Uciwai na Joritani kei na vanua totoka o Kenani. Sa qai kaya o Jiova: ‘Oqo na vanua au sa yalataka vei ira na luve i Eparama, Aisake kei Jekope. Au vakaraitaka ga vei iko. Ia o na sega ni lako kina.’
E mate tale ga mai na ulunivanua oqori o Mosese, ni sa yabaki 120. E se kaukaua tu na yagona qai rai vinaka tu na matana. Era tagi ena rarawa levu na tamata ena mate i Mosese. Ia era marau tale ga ni sa dua na nodra iliuliu vou, o Josua.


text:
50 Na vosa e kaya o Jiova vei Jeremaia na parofita me baleti Papiloni,+ me baleta na nodra vanua na Kalitia:2 “Moni tukuna ina veivanua, moni vakarogoya.Moni vakaduria e dua na kaunikuila, moni vakarogoya.Moni kua ni vunia e dua na ka!Moni kaya, ‘Sa ravuti o Papiloni.+E vakamaduataki o Peli.+E domobula o Merotaki.E vakamaduataki na nona ivakatakarakara.E domobula na nona matakau vakasisila.’*3 Ni lako mai na vualiku e dua na matanitu me valuti koya.+E vukica na nona vanua me domobulataki.E sega ni dua e tiko kina.Era dro na tamata kei na manumanu,Era lako tani yani.”4 “Ena veisiga oya kei na gauna oya,” e kaya o Jiova, “era na lako vata mai na lewe i Isireli kei ira na lewe i Juta.+ Era na tagi nira lako tiko,+ era na qarai Jiova vata na nodra Kalou.+5 Era na taroga na sala i Saioni nira vakanamata kina,+ era kaya, ‘Meda lai veiyalayalati kei Jiova ena veiyalayalati tudei, ena sega ni guilecavi.’+6 O ira na noqu tamata e qelenisipi lako sese.+ E vakasesei ira na nodra ivakatawa.+ Era kauti ira yani ena veiulunivanua, era veilakoyaki mai na ulunivanua ina delana. Era guilecava na vanua mera vakacegu kina.7 O ira kece na raici ira era tilomi ira,+ era kaya na kedra meca, ‘Keimami sega ni cala, nira valavala ca vei Jiova na itikotiko ni yalododonu kei na nodra inuinui na tukadra, o Jiova.’”8 “Moni dro tani mai loma i Papiloni,Moni biuta na nodra vanua na Kalitia,+Moni vaka na tamanisipi e liutaka na qelenisipi.9 Niu na uqeta, au na kauta vei PapiloniE dua na ivavakoso ni veivanua lelevu mai na vualiku.+Era na tuva mera valuti koya,Ena valuti e kea o koya.Na nodra gasau e vaka na nona gasau na tamata qaqaE vakamatei ira na gone,+Ena sega ni cala e dua.10 O Kalitia ena itokinivalu.+Era na mamau vakalevu o ira na kauta mai vua na itokinivalu,”+ e kaya o Jiova.11 “Oni marau tiko ga vakalevu+ oni reki tikoNi oni kovea na noqu ivotavota.+Oni qeva tiko na co me vaka na bulumakau yalewa,Oni tagi tiko me vaka na ose tagane.12 Sa vakamaduataki o tinamuni.+E rarawa o koya e vakasucumi kemuni.Raica! Na imurimuri ni matanitu o koya,E vanua talasiga, e vanua dravuisiga.+13 Ena sega ni tawani ni cudruvi koya o Jiova,+Ena lala taucoko.+Ena wadra ena domobula o koya e lakosiviti Papiloni,Ena vakalukalu ena vuku ni kena rarawa kece.+14 Moni tuva wavokiti Papiloni,O kemuni kece na loveca* tiko na dakaititi.Moni vanai koya, moni kua ni vakavoca e dua na gasau,+Ni valavala ca vei Jiova o koya.+15 Moni kailavaka na ibolenivalu ena veiyasana.Sa soro* o koya.Sa lutu na kena duru, sa basu na kena bai,+Ni veisausaumi o Jiova.+Moni saumi koya.Moni cakava vua na ka e dau cakava.+16 Moni vakamatea mai Papiloni na dau kabukaburakiKei koya e taura tiko na isele takelo ena gauna ni tatamusuki.+Ena vuku ni veivakararawataki ni iseleiwau, era na dui lesu vua na kainodra,Era na dui dro ina nodra vanua.+17 “O ira na Isireli na sipi lako sese.+ E vakasavi ira na laione.+ E tilomi ira e liu na tui Asiria,+ oti qai veibariyaka na suidra o Tui Nepukanesa* e Papiloni.+18 O koya gona qo na ka e tukuna o Jiova ni lewe vuqa,* na Kalou ni Isireli: ‘Au na totogitaka na tui Papiloni kei na nona vanua me vaka ga na noqu totogitaki tui Asiria.+19 Au na vakasukai Isireli ina nona vanua veico,+ ena kana co e Kameli kei Pasani,+ ena mamau o koya ena veiulunivanua e Ifireimi+ kei Kiliati.’”+20 “Ena veisiga oya kei na gauna oya,” e kaya o Jiova,“Ena qarai na cala nei Isireli,Ia ena sega ni dua,Na cala nei Juta ena sega ni laurai,Niu na vosoti ira au vakavoca.”+21 “Mo lako cake mo valuta na vanua o Mereceimi kei ira na lewe i Pekoti.+Mo vakamatei ira mo vakawabokotaki ira vakadua,” e kaya o Jiova.“Mo vakayacora na ka kece au vakaroti iko kina.22 E rogo ena vanua na rorogo ni ivalu,E dua na veivakarusai levu.23 Sa musuki, sa ramusu na ituki e dau vorovoro e vuravura taucoko!+Sa domobulataki o Papiloni ena veimatanitu!+24 Au tudaitaki iko Papiloni, o mani coko,Ia o sega ni kila.O laurai, o vesu,+Ni o saqati Jiova.25 E dolava o Jiova na nona valenimaroroi iyau,E kauta yani na nona iyaragi ni cudru.+Ni tiko na ka me cakava na Turaga Cecere Duadua o Jiova ni lewe vuqaEna nodra vanua na Kalitia.26 Moni lako yani vua o kemuni mai na vanua yawa sara.+Ni dolava na nona lololo.+Moni binia me vaka na ibinibini covuata,Moni vakarusai koya vakadua.+Me kua ni dua e vo vua.27 Moni vakamatea kece na nona luvenibulumakau tagane,+Mera lako sobu mera vakamatei.Era rarawa ni sa yaco mai na nodra siga,Na gauna mera totogitaki kina!28 E rogo na domodra na dro tiko,O ira na dro mai na vanua o Papiloni,Mera tukuna e Saioni na veisausaumi nei Jiova na noda Kalou,Na veisausaumi ni nona valenisoro.+29 Moni kacivi ira na dauvana mera valuti Papiloni,O ira kece na loveca* na dakaititi.+Moni keba wavokita, me kua ni dua e dro bula.Moni sauma vua me vaka na nona cakacaka.+Moni cakava vua na ka e dau cakava.+Ni viavialevu vei Jiova,Vua na Yalosavasava ni Isireli.+30 Era na bale gona na nona cauravou ena nona rara ni koro,+Era na mate* kece na nona sotia ena siga oya,” e kaya o Jiova.31 “Raica! Au na valuti iko+ viavialevu,”+ e kaya na Turaga Cecere Duadua o Jiova ni lewe vuqa,“Ni na yaco mai na nomu siga, na gauna au na totogitaki iko kina.32 O na tarabe, o na lutu viavialevu,Ena sega ni dua me vakaduri iko.+Au na vakama na nomu koro,Ena yameca na ka kece e voliti iko.”33 Qo na ka e kaya o Jiova ni lewe vuqa:“Era vakasaurarataki na lewe i Isireli kei Juta,O ira kece na kauti ira vakabobula era vesuki ira.+Era sega ni via sereki ira.+34 Ia e kaukaua o koya e voli ira lesu.+O Jiova ni lewe vuqa na yacana.+Ena vakamamasu o koya ena nodra kisi ni veilewai,+Me vakasaututaka na vanua+Me vakacudrui ira na lewe i Papiloni.”+35 “Ena vakarusai ira na Kalitia e dua na iseleiwau,” e kaya o Jiova,“Ena vakarusai ira na lewe i Papiloni kei ira na nona turaga, kei ira kece na nona tamata vuku.+36 Ena vakarusai ira na dauveivosaki tawayaga* e dua na iseleiwau, era na sesewa kina.Ena vakarusai ira na nona tamata qaqa e dua na iseleiwau, era na domobula kina.+37 E dua na iseleiwau ena vakarusa na nodra ose kei na nodra qiqinivalu,Ena vakarusai ira na duikaikai era tiko kina,Era na vaka na yalewa.+Ena vakarusa na nona iyau e dua na iseleiwau, era na kovei.+38 Ena vakacacani na mena wai, ena maca.+E vanua ni ivakatakarakara ceuti,+Era na lialia tiko ga nira raivotutaka na ka rerevaki.39 O koya gona, era na tiko vata na manumanu kila ni vanua dravuisiga kei na manumanu dau qoqolou,Era na tiko kina na ositereji.+Ena sega tale ni tawani,Ena sega ni tiko kina e dua na itabatamata.”+40 “Me vaka ga ni vakarusai Sotoma kei Komora na Kalou,+ kei na kedrau tauni voleka,”+ e kaya o Jiova, “ena sega ni dua e tiko kina, ena sega ni dua na tamata e tawana.+41 Raica! E lako mai na vualiku e dua na mataqali,E dua na matanitu levu kei ira na tui rogo+ ena vakatuburiMai na iyalayala kei vuravura.+42 Era taura na dakaititi kei na moto.*+Era yaloca era na sega ni loloma.+Na kedra rorogo e vaka na vadugu ni wasawasa,+Nira vodo ena nodra ose.Me vaka e dua na tamata, era tuva mera valuti iko na goneyalewa ni Papiloni.+43 E rogoca na tui Papiloni na kedra itukutuku,+E wadamele kina na ligana.+E yaluma o koya,E mosi me vaka na yalewa e vakarau vakasucu.44 “Raica! Ena lako cake mai e dua ina vanua veico taqomaki me vaka na laione mai na veikauloa ena bati ni Joritani, ia ena sega ni dede au na cemuri ira mai kea. Au na lesi koya e digitaki me lewai koya.+ O cei e vakataki au, o cei ena bolei au? O cei na ivakatawa ena tu rawa e mataqu?+45 Ia moni rogoca na ka e vakatulewataka o Jiova me baleti Papiloni,+ kei na ka e nanuma me baleta na nodra vanua na Kalitia.Era na yarataki dina na lalai sara ena qelenisipi.Ena vakalala o koya na nodra itikotiko ena vukudra.+46 Ena rorogo ni nona valuti o Papiloni, ena sakure o vuravura,E rogo na tagi ina veivanua.”+
iVakamacala e ra
^ Kena vosa vakaIperiu e rairai veiwekani kei na dua na vosa ni “denimanumanu,” e vosa ni veibeci.


text:
WASE 2
Rokovi o Jisu ni Bera Nona Sucu
-
VEISIKO O MERI VUA NA WEKANA O ILISAPECI
Ni tukuna na agilosi o Keperieli vua na goneyalewa o Meri ni na vakasucuma e dua na gonetagane ena veiliutaki vakatui me tawamudu, e taroga sara o Meri: “Ena yaco vakacava qori niu se sega ni veiyacovi kei na dua na tagane?”—Luke 1:34.
E sauma o Keperieli: “Ena sobuti iko na yalo tabu, ena vakaruguti iko na kaukaua i koya e Cecere Duadua. Oya na vuna ena vakatokai kina o koya o na vakasucuma me yalosavasava, na Luve ni Kalou.”—Luke 1:35.
Me rawa ni vakabauta o Meri nona itukutuku, e tomana o Keperieli: “Raica! Na wekamu o Ilisapeci, na kenamarama e sega ni vakaluveni, sa kunekunetaka tale ga e dua na luvena tagane, qo sa ikaono ni nona vula, ni sega ni dredre vua na Kalou me vakayacora nona vosa.”—Luke 1:36, 37.
E vakabauta o Meri na vosa i Keperieli, e vakadinadinataki qori ena nona kaya: “Raica! Au yalewa dauveiqaravi i Jiova! Me yaco mada ga vei au na nomuni vosa.”—Luke 1:38.
Ni biubiu ga o Keperieli sa vakasosolo sara o Meri me lai sikovi Ilisapeci, erau tiko kei na watina o Sakaraia volekati Jerusalemi ena veidelana e Jutia. E rairai tolu se va na siga na ilakolako mai na koro i Meri o Nasareci ina nodrau itikotiko o Ilisapeci.
Ni yaco yani o Meri ena vale i Sakaraia, e kidavaka sara na wekana o Ilisapeci. E sobuti Ilisapeci na yalo tabu qai kaya vei Meri: “O kalougata dina vei ira na yalewa kece, me kalougata tale ga na vua ni ketemu! E ka dokai dina nomu mai sikovi au, tinai noqu Turaga. Kila na cava, niu rogoca ga nomu vakabula, e lade sara ga ena marau na gone e ketequ.”—Luke 1:42-44.
E sauma o Meri ena vakavinavinaka: “E vakacerecerei Jiova na lomaqu, na yaloqu tale ga e marautaka na Kalou na noqu iVakabula, ni kauaitaka o koya na ituvaki vakaloloma ni nona yalewa dauveiqaravi. Raica! Me tekivu qo era na tukuna na itabatamata kece niu kalougata dina, ni cakava vei au na veika lelevu o koya e kaukaua duadua.” E ka dokai dina na ka e tukuni ni na yaco vei Meri, ia e vagolea na vakarokoroko kece vua na Kalou. E kaya: “E yacana . . . o yalosavasava, ena lomani ira tale ga era rerevaki koya ena itabatamata kece ga.”—Luke 1:46-50.
E uqeti vakalou o Meri me vakacaucautaka tiko ga na Kalou ena nona kaya: “A vakayagataka na ligana me cakava kina na cakacaka lelevu, a ceburaki ira e viavialevu na lomadra. E vakalolovirataki ira na vetaicake mai na nodra itutu cecere, qai vakacerecerei ira na tauvanua, e vakamamautaki ira na viakana ena ka vinaka, qai vakalesui ira ligalala na vutuniyau. E vukei ira na nona tamata na Isireli, ni se nanuma tiko na nona yalololoma, a yalataka vei ira na tukada, vei Eparama kei na nona kawa me tawamudu.”—Luke 1:51-55.
E rauta ni vula tolu nona tiko kei Ilisapeci o Meri, qai rairai vukei koya ena vica na macawa ni bera nona vakasucu. Dua dina na gauna marautaki qori vei rau na yalewa yalodina erau bukete ruarua ena veivuke ni Kalou!
A rokovi o Jisu ni bera mada ga nona sucu. E vakatokai koya o Ilisapeci me “noqu Turaga,” qai “lade sara ga ena marau” na gone e ketena ni raici Meri. E duidui sara mai na ka era cakava e muri eso tale vei Meri kei na gone sa vakarau vakasucuma. Ena qai vakamacalataki malua qori.


text:
Jeremaia
Chapter 20
Ia o Pasuri na luvei Ima na bete, o koya na turaga sa liu ena vale i Jiova, sa rogoca ni sa parofisaitaka na ka oqo o Jeremaia.
2 Sa cudruvi Jeremaia na parofita o Pasuri, ka vesuki koya ena i vesu kau sa tu mai na matamata ni koro cecere i Penijamini, sa volekata na vale i Jiova.
3 Ia ena mataka, sa qai sereki Jeremaia o Pasuri mai nai vesu kau. Sa qai tukuna vua o Jeremaia, "O Jiova sa sega ni vakatoka na yacamu o Pasuri, o Mekorimisapipi ga.
4 "Ni sa tukuna vakaoqo o Jiova, 'Raica, Au a lewa mo ka rerevaki vei iko, vei ira kece talega na wekamu: ia era na bale e nai seleiwau ni kedra meca, o na raica e matamu talega, ia o ira na Juta kecega Au na solia ki na liga i tui Papiloni, ena kauti ira vakabobula ki Papiloni, ka vakamatei ira e nai seleiwau.
5 'Ia Au na solia na kaukauwa kecega ni koro oqo, kei na kena cakacaka kecega, io, na nodra i yau kece talega na tui Juta Au na solia ki na liga ni nodra meca, era na tokitaka, ka taura, ka kauta ki Papiloni.
6 'Ia o iko, Pasuri, kei ira kece era tiko ena nomu vale, dou na la'ki vakabobulataki: ia dou na yaco ki Papiloni, ka dou na mate talega kina, ka dou na bulu kina, o iko, kei ira kecega na wekamu, o sa parofisaitaka kina na ka lasu.'"
7 Kemuni Jiova, o Ni sa rawai au sara, ia au sa rawai dina sara kina, o Ni sa kaukauwa vei kedaru, ka o Ni sa gumatua mai: au sa dredrevaki ena veisiga, era sa vakalialiai au kecega.
8 Ia ni'u a qai vosa, ka'u sa qoqolou, ka'u sa kacivaka nai, "Valavala kaukauwa kei na veivakacacani," ka ni sa yaco na vosa i Jiova me ka au sa rogo ca kina, ka dredrevaki kina ena veisiga.
9 Au a qai tukuna, "Au na sega ni cavuti Koya, se vosa tale ena Yacana." Ia na Nona vosa, sa tu e lomaqu me vaka na bukawaqa, sa sogo tu ena suiqu, ia au sa oca ni'u kinoca, ka sega ni'u rawata.
10 Ni'u sa rogoca na nodra vosa ca na lewe vuqa, "Sa vakavolivoliti au na rere!" Era tukuna, "Dou tukuna mai," Ia keitou na qai tukuna, "O ira kece na wekaqu era sa yadrava na noqu bale, ka tukuna. "Ena vecei beka o koya, keimami na qai rawai koya, ka vakayacora na neimami cudru vua."
11 Ia o Jiova ga sa tiko vata kei au me vaka e dua na qaqa rerevaki. O koya oqo era na tarabe kina era sa vakacacani au, ka ra na sega ni gumatua, era na madua vakalevu; ni ra na sega ni cakacaka yaco, na nodra madua sa sega ni mudu ena sega ni guileca.
12 Ia, oi kemuni Jiova ni lewe vuqa, o Ni sa vakatovolea na yalododonu, ka dikeva na ivi kei na loma ni tamata, me'u raica mada na Nomuni cudruvi ira ni'u sa tukuni au vei kemuni.
13 Dou sere vei Jiova, dou vakavinavinaka vei Jiova: ni sa vakabula na yalona na dravudravua mai na ligadra na daucaka ca.
14 Me ca na siga au a sucu kina, me kakua ni kalouvinaka na siga sa vakasucumi au kina o tinaqu!
15 Me ca na tamata e a tukuna vei tamaqu, "Sa sucu e dua na luvemu tagane!," ka vakamarautaki koya sara kina.
16 Ia na tamata o ya me sa vaka ga na veikoro e a vukica o Jiova, ka sega ni veivutuni; ia me rogoca o koya ka kaila ena mataka, kei na qoqolou ena siga levu,
17 Ni sa sega ni vakamatei au o koya ena siga au sa sucu kina, me sa noqui bulubulu ga o tinaqu, io na ketena me sa colati au tikoga.
18 Na cava au sa lako mai kina mai na kete me'u kunea na oca kei na rarawa, me oti ga kina na noqu siga e na madua?


text:
WASE 82
Cakacaka Vakaitalatala i Jisu e Peria
-
VEIUQETI MERA CURU INA KATUBA QIQO
-
ENA MATE O JISU E JERUSALEMI
Sa veivakavulici qai veivakabulai tiko mai o Jisu e Jutia kei Jerusalemi. E takosova sara na Uciwai na Joritani me vunau ena veikoro lelevu ena yasayasa o Peria. Oti ga qori sa na lesu i Jerusalemi.
Ni se tiko e Peria, a tarogi koya e dua na tagane: “Turaga, era na le lailai ga na vakabulai?” De dua sa dau rogoca voli na tagane qo nodra veiletitaka na iliuliu ni lotu e levu se lailai era na vakabulai. E sega ni sauma vakadodonu o Jisu nona taro, e vakamacalataka ga na ka me cakava e dua me vakabulai. E kaya: “Ni saga ena nomuni igu kece moni curu ina katuba qiqo.” Io, e vinakati na sasaga qai vakamacalataka o Jisu na vuna e bibi kina qori: “Au kaya vei kemuni, e levu era na via curu kina ia era na sega ni rawata.”—Luke 13:23, 24.
Me vakabibitaka o Jisu ni vinakati na sasaga, e tukuna: “Ni sa tucake na itaukeinivale me lokataka na katuba, oni na qai duri tu e tuba moni tukituki oni na qai kaya, ‘Turaga, ni dola mada.’ . . . Ia ena kaya vei kemuni, ‘Au sega ni kila se oni lako mai vei. Ni lako tani, o kemuni na daucaka ca!’”—Luke 13:25-27.
Qori na ka ena sotava o koya e bera, e lewa ga na gauna e yaco yani kina qai loka vua na katuba. Ke gauna cala mada ga vua, a dodonu ga me totolo yani. Era va sara ga qori na ilala levu era rawa ni vakila na yaga ni veivakavulici i Jisu. Ia era sega ni via vakaliuca na sokalou dina ena nodra bula. A talai mai o Jisu ena vukudra, ia era sega ni ciqoma na isolisoli e vakarautaka na Kalou me rawati kina na bula. E kaya o Jisu nira na kolotaki i tuba era na ‘tagi qai katibati.’ Ia o ira mai na veimatanitu ena “vualiku kei na ceva” era na “dabe ena teveli ena Matanitu ni Kalou.”—Luke 13:28, 29.
E kaya o Jisu: “O ira na muri [me vakataki ira na sega ni Jiu kei ira na Jiu era dau vakalolomataki] era na liu, o ira na liu [ira na Jiu era dokai ena lotu era dau dokadokataka nira kawa i Eparama] era na muri.” (Luke 13:30) Ni tukuni vei ira na Jiu dokadoka nira na “muri,” kena ibalebale era na sega ni rawata na Matanitu ni Kalou.
Era lako vei Jisu eso na Farisi ra qai vakasalataki koya: “Lako tani i ke, e via vakamatei iko tiko o Eroti [Anitipasa].” De dua a bukana sara ga qori o Tui Eroti me rawa ni biubiu o Jisu. A rairai leqataka o Eroti de na baci vakaitavi ena nona vakamatei e dua tale na parofita ni Kalou me vaka ga a cakava vei Joni na Dauveipapitaisotaki. Sa qai tukuna vei ira na Farisi o Jisu: “Lai tukuna vua na fokisi qori, ‘Raica! Au vakasavi ira tiko na timoni, au veivakabulai tale ga nikua, vaka tale ga kina nimataka. Ena qai oti ena ikatolu ni siga.’” (Luke 13:31, 32) Ni kacivi Eroti me “fokisi,” de dua a vakaibalebaletaka tiko o Jisu na nona qaseqase kei na nona dau lawaki na manumanu qori. Ia ena sega ni rawai o Jisu ena ilawaki, ena sega tale ga ni rawa ni vakusai koya o Eroti se dua tale me cakava na itavi e lesi koya kina o Tamana. Ena cakava ga qori ena gauna lokuci ni Kalou.
E gole sara o Jisu e Jerusalemi. Na vuna? E kaya o Jisu: “Ni sega ni vakatarai me mai vakamatei na parofita ena taudaku kei Jerusalemi.” (Luke 13:33) E sega ni parofisaitaki ena iVolatabu ni na mate na Mesaia ena koro ya, cava ga e kaya kina o Jisu ni na vakamatei e kea? Baleta ni koroturaga o Jerusalemi ra qai tiko kina na 71 na lewe ni Sanadrini, nodra mataveilewai levu na Jiu. Era lewai e keri o ira na beitaki nira parofita vakailasu, e dau cabori tale ga kina na isoro manumanu. E kila gona o Jisu ni na sega ni rawa ni vakamatei ena dua tale na vanua.
E kaya tale o Jisu: “Jerusalemi, Jerusalemi, o koya na dau vakamatei ira na parofita, o vakaviriki ira tale ga era talai yani vei iko—sa vakavica noqu via kumuni ira vata na luvemu me vaka na tinanitoa ni ovici ira na luvena! Ia oni besetaka. Raica! Sa biu tu vei kemuni na vale qo.” (Luke 13:34, 35) Era na sotava na Jiu na ca ni nodra cata na Luve ni Kalou!
Ni bera ni yaco i Jerusalemi o Jisu, a sureti koya e dua vei ira nodra iliuliu na Farisi me rau lai kanavata e nona vale ena Siga ni Vakacecegu. Era wanonovi Jisu matua na sureti yani nira via raica se cava ena cakava vua na tagane e vuvuce tu na yagona. Mani tarogi ira na kila vinaka na Lawa kei ira na Farisi o Jisu: “E tara na veivakabulai ena Siga ni Vakacecegu se sega?”—Luke 14:3.
Sega ni dua e vosa. E vakabula na tagane o Jisu qai tarogi ira: “O cei vei kemuni, ke lutu na luvena tagane se bulumakau ina toevu ena Siga ni Vakacecegu me sega ni dreta mai vakatotolo?” (Luke 14:5) Era baci sega ni kaya rawa e dua na ka ena matata ni nona ivakamacala.


text:
Maji 4-10
ROMA 12-14
Sere 106 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Na Loloma vaKarisito”: (10 min.)
Rom 12:10—Meda lomani ira na tacida lotu vaKarisito (it-1 55)
Rom 12:17-19—Ni dua e cala vei keda, meda kua ni sauma (w09 15/10 8 ¶3; w07 1/7 24-25 ¶12-13)
Rom 12:20, 21—Mo rawa na ca ena nomu yalovinaka (w12 15/11 29 ¶13)
-
Vakekeli ena Vosa ni Kalou: (8 min.)
Rom 12:1—Na cava na ibalebale ni tikinivolatabu qo? (lvs wase 6 ¶5-6)
Rom 13:1—Ni tukuni nira “veiliutaki tiko” na iliuliu cecere “ena iyalayala e dui vakatara vei ira na Kalou,” na cava e kena ibalebale? (w08 15/6 31 ¶4)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Rom 13:1-14 (th lesoni 10)
GUMATUA ENA CAKACAKA VAKAITALATALA
Gumatua ena Wilivola kei na Veivakavulici: (10 min.) Mera vakaitavi na vakarorogo. Me saravi na vidio Vakayagataki ni Taro qai veivosakitaka na lesoni 3 ni brochure Veivakavulici.
Vunau: (Me kua ni sivia na 5 na miniti) w11 1/9 21-22—Ulutaga: Na Cava Mera Saumi iVakacavacava Kina na Lotu vaKarisito ke Vakayagataki Mada ga ena ka e Veisaqasaqa kei na iVolatabu? (th lesoni 3)
NODA BULA VAKARISITO
Veika e Gadrevi ena iVavakoso: (15 min.)
Vuli iVolatabu ni iVavakoso: (30 min.) jy wase 57
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 57 kei na Masu


text:
Kakana
Na kakanae dua na ka e iyaya me vakarautaka na yaga veitokoni ni dua na ituvatuva. E dau tu ga na kena itei se manumanu na kakana, ka tu kina na nutrient yaga, me vaka na carbohydrate, uro, protein, vitamin, se mineral. Na iyau oqo e kaniataki mai na dua na ituvatuva kei na ivakavuvuli mai na veitikina nei ituvatuva me veisela na igu, maroroi ni bula, se na tubu ni yavalata.
Taumada, tamata na kakana e tiko ena rua na iwalewale: vakasasa kei vakasoqoni vata kei na iteitei, ka solia na tamata ni gauna oqo ena dua na ga omnivorous kana. E vuravura raraba, na kawatamata sa bulia e vuqa na cuisine kei na cakacaka ni vakasasaqa, oka kina e dua na totoka rabailevu ni isaluwaki, vakasorena, sipaisi, iwalewale, kei veleti.


text:
Filosofi
Na filosofi sa ikoya na vulici ni taro raraba kei na veika bibi me baleta na bula, kila, yavunibula, vakasama, vakanananu, kei ivosavosa. Na taro vakaoqori ena dau tarogi wasoma ena gauna ni vuli se vakadodonutaki.
Taumada, "filosofi" solegi dua na yago ni kila.[1] Mai na gauna ni Makawa Kiriki dauvakavulica Aristotle ki na ika 19 senijiuri, "vakayago filosofi" solegi maliwalala, vunaiwai, ena fisiki.Lua error in package.lua at line 80: module 'Module:Footnotes/whitelist' not found. Kena ivakaraitaki, Issac Newton na 1687 Vakafika Ivakavuvuli ni Vakayago Filosofi e muri sa qai ivakatagedegedetaki me vaka e dua na ivola ni fisiki. Ena ika i 19 senijiuri, na tubu ni gauna oqo vakadidike univesiti liutaka na filosofi vuli kei na o tale eso me baleta na cakacakavaki kei na vakaivola.[2]Ena gauna oqo, eso na veivaqaqai ka ivalavalataki na tiki ni filosofi sa yaco me okati kina na vuli o, oka kina saikolaji, sociology, linguistics, kei vakailavo, Eso tale na veivaqaqai era semati vakavoleka vei cakacakaniliga, vakadidike, politiki, se sasaga tale eso e dua na tiki ni filosofi.
Veitikina[veisau | edit source]
- ↑ "Philosophy". www.etymonline.com. Online Etymological Dictionary. Retrieved 19 March 2016.
The English word "philosophy" is first attested to c. 1300, meaning "knowledge, body of knowledge."
- ↑ Adler, Mortimer J. (2000). [[[:Template:Google books]] How to Think About the Great Ideas: From the Great Books of Western Civilization] Check
|url=value (help). Chicago, Ill.: Open Court. ISBN 978-0-8126-9412-3.
Isema taudaku[veisau | edit source]
- Stanford Encyclopedia of Philosophy
- The Internet Encyclopedia of Philosophy
- Indiana Philosophy Ontology Project
- PhilPapers – e dua na dairekitori vinaka ni itukutuku ena initaneti vakavuku kei na ivola ena vuli vuku
- Philosophy Timeline
- Philosophy (review)
- Philosophy Documentation Center


text:
ULUTAGA NI VULI 24
Mo Talaraka na Nanuma Cala e Sabaya na Vuku ni Kalou!
“Keitou talaraka na nanuma cala kei na ka kece e vakacerecerei me sabaya na vuku ni Kalou.”—2 KOR. 10:5.
SERE 124 Dina Tiko Ga
KA ENA VULICI *
1. Na cava na ivakasala i Paula vei ira na lotu vaKarisito lumuti?
“NI KUA ni muria na ivakarau ni veika vakavuravura qo.” (Roma 12:2) Qori na nona ivakasala na yapositolo o Paula vei ira na lotu vaKarisito ena imatai ni senitiuri. Era yalataki ira vua na Kalou, era lumuti tale ga ena yalo tabu. Ia na cava e vakasalataki ira kina vakadodonu?—Roma 1:7.
2-3. E saga vakacava o Setani meda talaidredre vei Jiova? Eda na talaraka vakacava na veika “sa vakawakana tu” ena noda vakasama?
2 E kauai o Paula nira rawai eso na lotu vaKarisito ena rai cala kei na vuku ni vuravura e uqeta o Setani. (Efeso 4:17-19) Eda rawa tale ga ni rawai kina. E lewa tiko o Setani na vuravura qo, e levu gona na iwalewale e vakayagataka me veivakacalai kina. Kena ivakaraitaki, e rawa ni vakayagataka o Setani na noda dau via rogo meda talaidredre kina vei Jiova. E rawa tale ga ni vakayagataka na ka eda vulica ena noda isususu, e koronivuli, kei ira na noda ilala me rawai keda kina.
3 Vakacava, e rawa nida talaraka na “veika sa vakawakana tu” ena noda vakasama? (2 Kor. 10:4) Qo na ka e vola o Paula: “Keitou talaraka na nanuma cala kei na ka kece e vakacerecerei me sabaya na vuku ni Kalou, keitou vakamalumalumutaka na nanuma kece me talairawarawa vei Karisito.” (2 Kor. 10:5) Kena ibalebale, eda rawa ni talaraka na rai cala ena veivuke i Jiova. Me vaka ga ni gaga e dua, na wainimate ena rawa ni vakaotia. E va tale ga qori na Vosa ni Kalou, ena vukei keda meda talaraka na rai cala e veivagagai ena vuravura i Setani.
“VAKAVOUI NA NOMUNI VAKASAMA”
4. Na veisau cava eda cakava nida mai kila na ka dina?
4 Na gauna o mai kila kina na ka dina, vakasamataka mada na veisau o cakava mo rawa ni qaravi Jiova. Levu vei keda eda biuta tani na itovo ca. (1 Kor. 6:9-11) Eda marautaka vakalevu na veisau eda cakava ena veivuke i Jiova!
5. Me vaka e cavuti ena Roma 12:2, na cava e rua na ka meda cakava?
5 E sega ni yaco ga i keri na veisau. Ni bera nida papitaiso, eda muduka na ivalavala ca bibi eda dau cakava tu. Ia e vinakati meda sasaga tiko ga meda kua ni rawai tale ena noda itovo makawa. Eda na cakava vakacava? E kaya o Paula: “Ni kua ni muria na ivakarau ni veika vakavuravura qo, me veisautaki na nomuni itovo ni vakavoui na nomuni vakasama.” (Roma 12:2) E vinakati gona meda cakava e rua na ka. Dua, meda “kua ni muria” se rawai ena vuravura qo. Rua, me “veisautaki” na noda vakasama.
6. Na cava eda vulica ena ka e tukuna o Jisu ena Maciu 12:43-45?
6 Ni tukuna o Paula meda veisau, e sega ni kena ibalebale me veisau ga na keda irairai. Ia me veisau kece na noda itovo. (Raica na kato “ Veisau se Vukici?”) E bibi me veisautaki na noda vakasama, okati kina na lomada, noda rai, kei na ka eda dau vinakata. Meda taroga, ‘Niu dua na lotu vaKarisito, au sa veisau dina mai vu ni lomaqu se vakarairai ga?’ E bibi meda kila na kena duidui. E tukuna o Jisu na ka meda cakava ena Maciu 12:43-45. (Wilika.) Na cava eda vulica ena tikinivolatabu qori? Ke da cavuraka na rai cala, meda vakatawana sara ena rai i Jiova.
“VAKAVOUI TIKO GA ENA IGU E LEWA NA NOMUNI VAKARAU NI VAKASAMA”
7. Eda na veisautaka vakacava na lomada kei na noda vakasama?
7 Vakacava e rawa ni veisau na igu e lewa na noda ivakarau ni vakasama? Io e rawa. E kaya na Vosa ni Kalou: “Moni qai vakavoui tiko ga ena igu e lewa na nomuni vakarau ni vakasama, ni dodonu moni tokara na tamata vou e buli me vaka na loma ni Kalou e vauci kina na yalodina kei na yalododonu.” (Efeso 4:23, 24) E dodonu gona meda veisautaka na lomada, ia e ka ni sasaga. Eda na sega wale ga ni vorata na gagadre ca se muduka na ka ca. E bibi meda veisautaka na ‘igu e lewa na ivakarau ni noda vakasama.’ Na cava e okati kina? Meda na veisautaka na ka eda vinakata, noda itovo, kei na inaki eda cakava kina e dua na ka. E vinakati tiko ga na sasaga.
8-9. Eda kila vakacava ena nona ivakaraitaki e dua na tacida ni bibi meda veisau mai vu ni lomada?
8 Meda raica mada na nona ivakaraitaki e dua na tacida tagane e dau voravora tu e liu, e daumateni. Ia e muduka nona itovo ca sa qai papitaiso. Qori e ivakadinadina levu vei ira ena nona itikotiko. Ni oti ga nona papitaiso, e sotava e dua na ituvaki e sega sara ga ni namaka. Ena dua na yakavi, e gole mai ena nona vale e dua na mateni qai vinakata me rau veivacu. E sega ni via cakava qori na tacida. Ia e qai vosavakacacataki Jiova na tagane qori, dua na ka nona cudru na tacida. E sega ni vosota rawa mani gole i tuba qai vaculaki koya. Na cava e cakava kina qori? Na iVolatabu e veisautaki koya me kua ni voravora na nona itovo, ia e sega ni veisautaka sara na tacida na igu e lewa na ivakarau ni nona vakasama. Kena ibalebale, ni se sega ni veisau mai vu ni lomana.
9 E sasaga tiko ga na tacida qori me veisau. (Vkai. 24:16) E toso vinaka nira vukei koya na qase, mani dua sara na qase ni ivavakoso. Ni oti na soqoni ena dua na yakavi, e sotava tale na ituvaki vata ga a sotava e liu. E raica e dua na mateni ni sa vakarau vacuka e dua na qase ni ivavakoso ena yasa ni Vale ni Soqoni. Na cava e cakava na tacida? E sega ni cudru, e vosa ga vakayalovinaka vua, mani malumu nona cudru o mateni. Sa qai kauti koya i nodratou. Na cava sa veisau kina na ka e cakava na tacida qo? E veisautaka na igu e lewa na ivakarau ni nona vakasama. E vu sara ga mai lomana me veiyaloni, me yalomalumalumu tale ga. E lagiti ga kina o Jiova!
10. Ena veisau vakacava na tamata e loma?
10 E sega ni tutu ga sa veisau na tacida qori, dua na ka na sasaga e cakava. De dua ena vinakati tale ga meda ‘sasaga vagumatua’ me vica vata na yabaki. (2 Pita 1:5) Ena sega ni veisautaki keda na dede ni noda tiko ena dina. E vinakati na sasaga me rawa ni veisau na tamata e loma. Eda na cakava vakacava? Meda dikeva mada e tolu na sala.
O NA VEISAUTAKA VAKACAVA NA IGU E LEWA NOMU VAKASAMA?
11. Ena vukei keda vakacava na masu meda veisautaka na igu e lewa na noda vakasama?
11 Na imatai ni sala, e bibi na masu. A masu tale ga na daunisame, e kaya: “Ni bulia na lomaqu me savasava, kemuni na Kalou, qai biuta e lomaqu e dua na yalo vou, na kena e tudei.” (Same 51:10) E bibi meda kila ni vinakati me veisau na igu e lewa na ivakarau ni noda vakasama qai kerei Jiova me vukei keda kina. Eda vakadeitaka vakacava ni na vukei keda o Jiova meda veisau? Ena vakayaloqaqataki keda na ka e yalataka vei ira na Isireli talaidredre ena gauna i Isikeli. E kaya: “Au na vakalomavatataki ira, au na tugana e lomadra e dua na yalo vou . . . au na solia vei ira na yalo malumu, [oya, o koya e muria totolo na veidusimaki ni Kalou].” (Isik. 11:19; vmr.) Na cava eda vulica? Ke tu vakarau o Jiova me vukei ira na Isireli mera veisau, ena tu vakarau tale ga ni vukei keda.
12-13. (a) Me vaka e cavuti ena Same 119:59, na cava meda vakasamataka vakatitobu? (b) Na taro cava meda dikevi keda kina?
12 Na ikarua ni sala, e bibi na vakasama vakatitobu. Nida wilika e veisiga na Vosa ni Kalou, e bibi me tiko tale ga na gauna meda dau vakasama kina vakatitobu me rawa nida kila na ka meda veisautaka ena noda vakasama kei na noda itovo. (Wilika Same 119:59; Iper. 4:12; Jeme. 1:25) E bibi meda kidava ke sa malele na lomada kei na noda vakasama ina vuku vakavuravura. Meda vakadinata tale ga ni tiko noda malumalumu da qai saga vakaukaua meda cavuraka laivi.
13 Kena ivakaraitaki, mo taroga: ‘Se laurai tiko vei au na veiqati kei na vuvu?’ (1 Pita 2:1) ‘Au dau dokadoka ena vuku ni noqu isususu, rawaka vakavuli se vakailavo?’ (Vkai. 16:5) ‘Au dau beci ira na sega ni rawaka se o ira na kaitani?’ (Jeme. 2:2-4) ‘Au dau taleitaka na ka e tu ena vuravura i Setani?’ (1 Joni 2:15-17) ‘Au dau taleitaka na ka ni veivakamarautaki vakasisila qai voravora?’ (Same 97:10; 101:3; Emosi 5:15) Ni o sauma na taro qori, de dua o na kila na ka mo vakavinakataka. Nida talaraka na veika “sa vakawakana tu” e lomada, ena marau na Tamada vakalomalagi.—Same 19:14.
14. Na cava e bibi kina meda digia na itokani vinaka?
14 Na ikatolu ni sala oya meda digia na itokani vinaka. Meda nanuma tiko ni dau rawarawa sara meda muria nodra itovo na noda ilala. (Vkai. 13:20) Nida lai vuli se cakacaka, de dua eda na maliwai ira e sega ni vakalou na nodra rai. Ia eda na kunei ira na noda itokani vinaka ena gauna ni soqoni vaKarisito. Qori na vanua eda na uqeti kina “ena loloma kei na caka vinaka.”—Iper. 10:24, 25.
MO “TUDEI ENA VAKABAUTA”
15-16. E saga vakacava o Setani me veisautaka na noda vakasama?
15 Dua na ka meda nanuma tiko oya ni o Setani e saga me veisautaka na noda vakasama. E vakayagataka na veimataqali ivakavuvuli me vakaleqa na ka dina eda sa kila ena Vosa ni Kalou.
16 E se vakayagataka tiko ga nikua o Setani na taro vata ga a vakacalai Ivi kina ena were o Iteni: “E kaya sara ga na Kalou . . . ?” (Vkte. 3:1) Eda dau rogoca tale ga eso na taro va qori nikua e vakavuna meda vakatitiqa. Kena ivakaraitaki: ‘E vakatabuya sara ga na Kalou na veiwatini vakatagane se vakayalewa? E cata sara ga na Kalou mo marautaka na Kirisimasi kei na siganisucu? E vinakata sara ga na nomu Kalou mo kua ni tauri dra? E vinakata sara ga na Kalou dauloloma mo kua ni vakailala kei ira na wekamu era vakasivoi?’
17. Na cava meda cakava ke da lomatarotarotaka na noda vakabauta? Me vaka e cavuti ena Kolosa 2:6, 7, ena yaga vakacava vei keda qori?
17 E bibi meda vakadeitaka ni dina na ka eda vakabauta. Ke da lomatarotarotaka tiko ga eso na ka eda vakabauta, eda na rawa ni vakatitiqa. Qori ena veisautaka noda vakasama, lai voca sara noda vakabauta. Na cava gona meda cakava? E kaya na Vosa ni Kalou meda veisautaka na noda vakasama meda vakadeitaka ni “vinaka, e yaga, qai uasivi na loma ni Kalou.” (Roma 12:2) Ni wasoma na noda vuli, eda na vakadeitaka ni dina na ka eda vulica ena iVolatabu. Eda na vakadeitaka tale ga ni donu na ivakatagedegede i Jiova. Me vaka na vunikau e dei na wakana, eda na ‘tudei tale ga ena vakabauta.’—Wilika Kolosa 2:6, 7.
18. Eda na qarauna vakacava na veivagagai ni vuravura i Setani?
18 O cei ena vakataudeitaka na nomu vakabauta? O iko sara ga. Koya gona, mo vakavouya tiko ga na igu e lewa na ivakarau ni nomu vakasama. Masuti Jiova wasoma, kerea na nona yalo tabu. Dau vakasama vakatitobu, dikeva tiko ga na nomu vakasama kei na inaki ni ka o cakava. Digia na itokani vinaka, veimaliwai kei ira era na vukei iko mo veisautaka na nomu rai. Ni o cakava qori, o na sega ni vagagai ena vuravura i Setani, o na talaraka tale ga “na nanuma cala kei na ka kece e vakacerecerei me sabaya na vuku ni Kalou.”—2 Kor. 10:5.
SERE 50 Noqu Yalayala ena Masu
^ para. 5 E dau lewa na noda vakasama kei na noda itovo na noda isususu, ivakarau vakavanua kei na ivakatagedegede ni vuli. De dua eda na liaca ni sa vakawakana ena noda bula eso na rai cala. Eda na vulica ena ulutaga qo na sala meda talaraka kina.